Les écrits du défi - 4ème partie (67 à 75)\n4 - Skridoù an difi - Pedervet lodenn (67 da 75)\n67 - Lidoù miz Meurzh\nAr gwennidelled 'lar : ur miz breton eo.\nLaboused all a gan : miz ar varzhed eo.\nMerc'hedigoù 'hiboud : evit deiz ar vaouez\nPetra 'peus graet da vat, ha savet 'peus da vouez ?\nDigarezit plac'hed n'on ket ur paotr disi\nPa sav ar sev er gwez hag ar gwad em gwizhi,\nTapoud a ran ur bic hag ur banne whisky\nEvit kaout kouraj ha bezañ dizoursi.\nNeuze diwar ma dorn – na diaes a-wechoù !\nBrezhoneg leiz ma beg, e skrivan linennoù\nD'ur vrezhonegerez a-dreñv ur maskl kuzhet.\nAn aotroù Prosper Proux a bedan diehan\nEvit kavout awen ha pellaad ma foan.\nGant ma plijo dezhi ma fozioù entanet !\n(Kevret delwenn Prosper Roux e Gwerliskin)\n68 - Trouz ar mor\nKlevet 'peus ar mintin-mañ\nTrouz ar mor o tihunañ\nKlevet 'peus en noz-mañ\nTrouz ar mor oc’h en em ledañ\nKlevet a rit noz-deiz\nTrouz ar mor o vont a-zehou hag a-gleiz\nKlevet a reoc’h o vuhez-pad\nTrouz ar mor oc’h ober vad\nKlevet a rafec’h da viken\nTrouz ar mor o kanañ e grevollenn\n69 - An teuz\nN'eus ket pell c'hoazh, e-pad ma oan o vale war-dro an ti on en em gavet gant ur paotr kozh gwisket gant dilhad a c'hiz kozh. Boutoù-koad gant torchoù foen, paltok ha bragez voulouz, boned du.\nNec'het a-walc'h en doa lakaet ac'hanon gant e zilhad, e vod d'en em zalc'her, e bouez-mouezh, kavout a rae din e anavezen anezhañ.\nAn heol a oa tost da vont da guzhat ha ne oa ket re sklaer ken. An den a chome pell a-walc'h ouzhin. Ne welen ket mat e fas.\nHag e lavaras din: « Ganet on amañ ha ne anavezan netra ebet ken ».\nRespont a raen dezhañ: « N'eo ket poent meurlarjez ha n'em eus ket c'hoant farsal ».\n« Selaou va faotr, emezañ, ne glaskan ket farsal. Deuet on en-dro abaoe un nebeut amzer. Hag e c'hellan lavaret an dra-mañ dit. Ar bed e-lec'h ma 'm eus bevet zo aet da get. Kavet em eus an ti, nemet ne oa loen ebet war e dro, na yer, na kezeg, na saout, na laboused gouez. Ar parkeier ne vezont ket anavezet ken. Pelec'h emañ ar c'hleuzioù, ar c’hirzhier ? ».\nNec'het-mik e c'houlennis digantañ: « Met piv oc’h-c'hwi? ».\nMont a rae atav war-raok, hep respont.\n« Gwelet em eus sacherien hag ousthilhoù bras spontus er parkeier. Dreist-holl em eus gwelet ur sacher bras o treiñ douar ha ne oa lapous bet war e lerc'h. Spontus eo! N'eus buhez ebet ken en douar-se! An douar ne harpo ket pell ken, mont a raio gant an avel pe gant an dour beuz. Lavaret a ran dit, an douar zo re gozh evit ma vefe graet goap outañ. War an hent fall emaoc'h ».\nAon a oa krog ennon. Ouzhpenn e oa deuet an noz ha ne welen ket an den ken. Ur paz a raen war-raok. Ne oa den ebet ken. N’em boa ket gellet mont pell koulskoude. Kaer em boa furchal n’em eus kavet roud ebet anezhañ.\nPiv ‘oa ? Ne c'hellen ket gouzout. Koulskoude em boa anavezet anezhañ...\n70 - Tour kastell penhoat\nKlevet em eus ar barr-avel\nO c’hwezhañ 'barzh tour ar c’hastell\nGwelet em eus eur pechan maen\nO kouezhañ pounner war eun drezenn\nPa oant o sevel dreuz ar c’hoat\nKae-ta kae-ta ho\nDa welet dismantroù Penhoat\nKlevet em eus aze eur mouezh\nDeuet euz an tu-hont d’ar bez\nEur gwerzh o kontañ ouel ha gwad\nDeuet an dour 'barzh va zaoulagad\nDa vuhez zo 'vel eur valafenn\nAn amzer teu buan da zispenn\nDa yaouankiz zo tost ha pell\nAr vilin vras a dro he c'hrufell\nEur bugelig oa o c’hoarzhin:\nMouezh ha telenn 'barzh Myrzinn\nkontañ din an amzer da zont\nEur vuhez 'vefe hep droug na spont\nDa welet dismantrou Penhoat\nKae-ta dillo dillo\n71 - ARGOL, bro va c'havell\nE penn Breiz-Izel e anvezan\nEur gêrig vrao ha dudius\nArgol eo, gant kement a garan\nHe mêzioù glas, he mor trouzus\nHe roc'hoù bras, he avelioù gouez\nHag a stok warno gant kounnar\nAnvez' a ran an êzenn ken fresk\nA ra dezhi pokoù dispar\nAnvez' a ran he bleunioù brug ruz\nA zo 'vel tan war ar c'hleuzioù\nHe lann hag he balan ken frondus\nHe menhir kreiz ar mêzioù\nKlevout a ran, na pegen plijus\nTrouz ar Stêr-Aon, kichen ar vil\nKlevout a ran son an angelus\nPa sav an heol diouzh ar mintin\nAnvez' a ran an tiegezhioù\nKousket ken brao kreiz ar glaster\nAn toennoù kozh hag ar mogerioù\nMelenet holl gant an amzer\nVa ilizig, he zour dantelez\nA zo dispar kreiz ar vered\nHag ar volz kaer, e mein benerez\nNetra kaeroc'h n’heller gwelet\n72 - Mintin hañv\nEmañ an eur kaer abred\nRuziet gant an heol\nE tre brumenn an nevez-amzer\nE tigor delioù al liorzh\nDigor a ran didrouz\nGouloù sklaer a zo, ha 'barzh\nAr mintin roz,\nE vefe kredet o welet aour.\nAn amzer a zo kaer\nAl laboused a gan sklaer\nAn douar a zo klouar\nMet n'eo ket c’hoazh an hañv tomm\nMeurzh a lavar da labous " kanañ "\nEbrel a lavar d’ar fleurenn " digor "\nDemat d’an nevez-hañv\nPlijus eo selaou trouzioù an natur da vintin-vat.\n73 - Hag evit Pask : Tri vi bihan\nAr yar zu n’eus goret\nTri vi bihan o deus kavet\nTri vi bihan,\nEn paper ruz hag alaoueret\nAr mintin-se 'barzh ar solier\nTri labous bihan zo ganet\nTri labous met setu aze\nE chokolad, e oan neuze.\n74 - Chañchamant\nAtav 'meus bet dudi gand al lapoused. E 1950 e oa stank al laboused, re vihan, re vras, ur bern a veze gwelet tro-dro deomp. Setu ar vugale o doa plijadur neizhiata, da yaou pe da sul vintin.\nAr c’hoajoù, ar parkeier a oa stank gant gwrizioù, gant drez, hag ar gwez a veze diskaret bep tregont vloaz evit kaout koad d’ar siminal, pe d’ar fornell. Setu e-barzh ar c’hoajoù ar gwez ne vezent ket re huel.\nE skol ho pefe klevet « me 'meus kavet viou brini, viou sparfilli ha me oar ». Ha goude « me 'meus 20 seurt vioù », « me 'meus muioc’h evitañ ».\nKoulskoude tout ar vioù ne veze ket kemeret, ar vioù bihanañ dineizhet a veze 'vioù driskli, vioù mouilc’hi, vioù tridi, ar re se a veze niverus. Maread piged a veze ivez tro-dro deomp setu an dineizhañ a veze graet uhel e-barzh ar gwez start a-wechoù krimpal betek krec'h, rouez e veze al laboused lesket sioul. Ar vioù brini, rouesoc’h, o doa talvoudegezh. Lod zo a veze ral gwelet : vioù kezeg-koad, kaouenned, houidi, sparfilli, yer-dour ar re ze a veze o klask war o lerc’h evit eskemm gant bugale all.\nUr wech 'meus kavet 2 vi skoufled e-barzh un neizh bras, izel, ur metr hanter uhelder hepken, penaos ul lapous gouest da nijal ken huel, en em laka d’ober e neizh ken tost d’an douar, farsus.\nAr vi brasañ 'meus bet kavet gant ur mignon, ur vi kefeleg-mor, ar c'hefeleg bras pas an hini bihan, al lapous-se a ra e neizh war an douar brug, alies e-kreizig-kreiz ar Menez Are, e kostez mirdi Park an Arvorig.\nDifoupañ neizhioù a oa reizh, soñj ebet ganeomp e vefe un dra fall, kement a laboused a oa tro-dro deomp. Tout ar vugale o doa plijadur krimpal uhel evit dastum vioù e-barzh un neizh pig, ha pa veze ur vi nemetken e veze gortozet 6 devezh all evit kaout 7 vi. Ral e vefe 8 deus outo.\nA-wechoù a veze cheñchet vioù e-barzh an neizhioù, lakaet vioù pig e-barzh un neizh drask ha me oar. Kemm a veze etre neizhioù laboused bihan hag ar re vras memestra. Evit kaout meur a seurt vioù e veze savet ur vi dre spes, setu al laboused bihan ne vezent ket graet kalz a drouk deus outo. Kaout a ra din 'meus bet betek 25 /30 vi disheñvel .\nAl laboused bihan a veze stank, ar boc’hruz kirius, ar strinkerez-dour gand he lost atao o fiñval, ar pennglaou, kalz anezhe ne ouiemp ket o ano.\nAn dra-se zo aet da goll.\nBetek ar bloavezhioù 1950 / 1960 e oa stank ar c'hleuzioù, an atantchoù ivez. E-barzh pep atant e oa saout, kezeg, moc’h, yer, lapined, ha me oar. Bernioù kolo, foen, teil e pep leur, gwinizh, kerc’h, heiz, beterabez, melchen, patatez, ruta, kolza, panez, lin…er parkeier, e-touesk louzeier founnus. Al laboused a gave boued forzh pegement, memes e goan e veze avaloù, boued war ar c'hleuzioù, ar gwrizioù, bord an hentchõu e-touesk an drez, ar strouezh. Ar c'hlujiri a gave melchon d’ober o neizh war an douar. Pegen brav sellet ouzh ur c'hlujar gant 15 pe 16 bihan war e lerc’h. Marteze n'em eus ket gwelet an dra-se abaoe 50 vloaz. Ma n'eo ket trist !\nAr c'hleuzioù zo bet diskaret, war ar c'hleuzioù e oa koad, drez, spern gwenn, spern du, avaloù ha per gouez... traoù da zebriñ.\nBremañ e vez gwelet parkeier gant 10/20 devezh-arat maïz, gwinizh, leton, patatez… ne vez ket mesket an hadoù. Penaos kaout boued, greun, preñv disheñvel, kaout ur lojeiz brav, kaout ur c’horn klet d’ober un neizh. Pebezh mare !\nHag ouzhpenn n’eo ket echu, an atantchoù a gresk atao, al louzoù chimik a vez implijet alies abaoe 50 vloaz... An douar zo drailhet a-nebeudoù. Pegeit e pado evel-se ?\nDifoupañ neizhoù n'eo ket brao, koulskoude n'eo ket hon yaouankiz a zo kaoz ma 'z eo ken rouez al laboused. Ar mod da labourat an douar, ar skuilhañ louzoù zo kalz gwasoc'h. Peur e echuo an dizeur-se ?\n75 - Ar gozhni\nUn tamm skrid diwar-benn « Les mots de ma vie » (Bernard Pivot).\nKoshaat n’eo ket brav, koshaat a ro un taol revr, ma 'm bije kredet em bije lavaret ur rann galon, fall-du, poanius, euzhus, blinus, da vervel. Gwelloc’h 'meus kavet taol revr, a zo un anv-gwan nerzhus ha n’eo ket trist.\nKoshaat zo un taol revr abalamour ne vez ket roet da c’hoût peur eo bet krog, ha nebeutoc’h c'hoazh peur e echuo. Nann n'eo ket gwir e koshaomp abaoe omp ganet.\nBet on bet 'pad pell amzer, ken fresk, ken yaouank ken dudius. Brav e oan e-barzh va c'hroc’hen. Ni en em gave alouber, dic’hloaz. Ar vuhez dirak. Memes da hanter-kant vloaz e oa atao gwall vat. Memes da dri-ugent. Io io me lavar deoc’h atao e oan leun a gigennoù, leun a nerzh, leun a vennadoù, leun a c’hoant, leun a dan.\nAtao on barrek, mes siwazh, etretant 'meus gwelet sell ar re yaouank, ar wazed hag ar merc'hed, kreiz o buhez, en o c'hreñvañ tout, sellet pizh ouzhin, ne oan ket ken eus o renk, lakaet un tamm a-gostez, memes gant tud par ouzhin.\nGwelet 'meus en o daoulagad n'o doa ket ken trugarez en va c'heñver. koant int , doujus, gouest da veuleudiñ mes didruez. Hep soñjal oan erruet e-barzh oad an apartheid.\nUr wech b'ar ar metro e Pariz ur plach yaouank zo savet evit leuskel he flas din. Souezhet on bet, me gave din oan paotr a ugent vloaz atao. Gwashoc’h, n'em eus ket cheñchet soñj.\nUr wech all war-dro va seizh vloaz a daou-ugent daou gevell yaouank farsus ha plijus « Jules ha Matheo » daou vloaz pe daou vloaz hanter d'ar muiañ tout, o deus galvet ac’hanon en ur huchal « Papy ». Penaos bugale ken bihan ha ne anavezont ket kalz ac’hanon a ouie va oad. Souezhet, sebezet, mantret on bet, soñj 'mo atao eus ar mare-se.\nStourm ouzh ar gozhni zo e-giz treiñ kein dezhi, bevañ eo ar gwellañ tout e-keit ha ma pado. Nompas treiñ kein d'al labour, da bourmen, da lenn, da gas un taol fourchetez, da c’hoari koukou, da hunvreal.\nOber e zalaroù diwezhañ a zeuio abred a-walc’h, emichañs ne bado ket pell, a-raok ma teuio al lamm-chouk-a-benn diwezhañ.\nDa c’hortoz pegen brav eo ar vuhez !


Gwerz marv Etienne Rivoallan, gant Pêr Boudouin - Kaouenn.net Kaouenn.net\nGwerz marv Etienne Rivoallan, gant Pêr Boudouin\nboulvriag sevenadur video\nSon savet gant Pêr Boudouin ha kanet gant Jef Philippe.\nGwerz Marv Etienne Rivoalan (Pier Boudouin)\n1 Hor bro Vreizh a zo e kañv, Boulvriag glac’haret,\nAr gwellañ eus o sonerien, siwazh a neuint kollet.\nKollet eo ar mestr-soner, ya, Etienn Riwalen,\nTri bloaz ’zo er penn kentañ er c’honkour sonerien.\n2 ’pardon Sant-Herve Gourin Etienn ’oa ’r mestr-soner,\nGant Jorj e gamarad bras ’lañse deomp tonioù kaer,\nKen e lare an dud tout : « meump ket klevet biskoazh !\n’re-mañ ’lakefe ’nen da zañsal ’barzh e blas ! »\n3 Etienn evel penn-soner anveet ’barzh ar vro\nDeus kreiz e vrasañ yec’hed ’n’eus kavet e varo\n’c’h ’ont da reiñ d’un den yaouank ur gentel war ar maez\n’tapas ul lamm mobilet war an hent un nozvezh.\n4 Mil nav un’ ha tri-ugent, ’n unneg a viz kenver,\n’weler war ar journalioù maro ar penn-soner ;\nSpontus ’oa deomp da lennet, an holl a oa mantret ;\nSe a chom hag a chomo ’memoar ar Vretoned.\n5 Dont a ra da soñj deomp-ni, ni tud yaouank ha kozh,\nArlene veze Etienn ganeomp er festoù-noz,\nGant ur galon ken joaüs, ken soulb ha ken seber,\nNa dañserien bro Gerne ’n eus keuz d’ar mestr-soner.\n6 An deiz ’oa bet interet, d’ar sadorn ar berzek,\nE oa an dud stok-ha-stok en bered Boulvrieg ;\nMouchouerioù en o dorn, an dour ’n o daoulagad,\nDeut da gemerout o lod deus paonioù ar bagad.\n7 Sonerien a Voulvriag a oa disklavantet\n’benn pa oa lakaet e gorf en douar benniget.\nMar pije gwelet Jorj, ken trist ’vel ur pec’her,\nGoude lakaet en douar e gamarad soner.\n8 Ar son-mañ ’zo bet savet ’tre Karaez ha Gourin\nGant kanerien bro Gerne deus Moter ha Plevin,\n’m heuliañ ’raent alies ’barzh ar pardonioù bras :\nE varo ’ra dê un taol ’vel neuint bet evit c’hoazh.\nPIER BOUDOUIN, Pont-Toc’hoù, Plevin. 1961.\nUn tamm evel e vignon kaner Lommig Donniou, Pier Boudouin eus Plevin a savas ivez e 1961, prestik goude marv E. Rivoallan, ur werz e koun o mignon aet da anaon, ur werz heñvel awalc'h eus ar re a zo bet a-viskoazh savet gant tud ar bobl e Breizh.\nAn ton a zo tapet diwar hini kantig gallek an Tad Maner, anavezet mat e Plevin. Stumm sonerezh hengounel a zo war an ton, hogen gant an Ao. beleg Yves-André le Gall, a oa er bloavezhioù 1950 kure Plevin eo bet savet (embannet e 1951), evel ma weler war al luc'hskeusenn a heul.\nAr beleg-se a zo deut da vezañ brudet-tre e Breizh, un toullad bloavezhioù goude, dre ma oa deut, ouzhpenn e labour person, da vezañ mouller e Pederneg. Desket en doa seniñ an ograoù er seminer hag anavezout mat a rae lezennoù ar sonerezh.\nPosted by Jef Philippe on 18/01/2012\nGweloù / Vues: 35 - Aotre / Licence:


I. AN DAOU SORT PALIOU E BREZHONEG\nHegaset gant ur frazenn skrivet gant Goulc'han Kervella war Al Liamm N° 319 : "Da gas e labour da benn vat (...) e oa ret dezhañ kaout skoazell un nebeud breizhiz", 'm eus savet ar studiadennig-mañ war ar pal. Amañ da heul ne vo studiet ar pal nemet dindan stumm un ober, da lâret eo, merket gant ur verb, ha dreist pep tra gant un anv-verb peogwir eo aze e vez graet fazioù.\nSetu amañ div frazenn :\nRoet 'm eus dezhañ dek lur da brenañ lod (1)\nRoet 'm eus dezhañ dek lur evit prenañ din "L'Equipe" (2)\nE (1) e kaver daou ober : reiñ dek lur, ha prenañ lod, mes an eil ober n'eo ket a-bouez e-skoaz an hini kentañ ; ar pezh a gont eo 'm eus roet dek lur, ha ne ran ket fout petra a ray ar paotr gante, prenañ lod, pe chokolad, pe ur bilhed Loto...\nE (2) n'eo ket ar memes tra : roet 'm eus an dek lur-se gant ur pal resis, hag emaon o c'hortoz L'Equipe. Re sur e vo droug ennon ma teu ar paotr en-dro gant Charlie Hebdo pe gant Combat Breton Madame, pe c'hoazh ma fouet e arc'hant o prenañ limaioù.\nEus ar pal a zo en (1) e rin "pal gwan" hag eus an hini a zo en (2) e rin "pal kreñv".\nII. AN DIFORC'H ETRE AN DAOU BAL\nAr pal gwan a vez degaset gant DA, ha merkañ a ra un ober dister e-skoaz an ober all : Bet omp oc'h ober un dro vale betek Illien, da welet penaos 'oa kont eno. Ober un dro-vale eo a gont amañ, gwelet penaos emañ kont zo un dra anat pa 'c'h eer da bourmen.\nImplijet e vez ar pal gwan c'hoazh evit ur farsadenn, pe evit un digarez toull :\nPenaos 'peus laosket da volejoù gant daou liv disheñvel ? - An dra-ze zo d'ober brav (pe : d'ober avi d'an amezeien, da lakaat an teodoù da vont en-dro...) Moarvat e oa peogwir n'en doa ket bet amzer d'echuiñ e labour dec'h, hag e ray hiriv !\nTapet 'vo ur banne diwezhañ, da lazhañ ar preñv ? (Ar preñv-se zo anavezet-kaer e Breizh-Izel ! Amañ eo ar banne a gont, ha lazhañ ar preñv-se zo un digarez ; ma vije kaoz eus ur remed e vije lavaret : ma mamm-gozh a gustume rouzañ kignon evit lazhañ ar preñved / ar c'hest)\nAr pal kreñv a vez degaset gant EVIT : Graet 'm boa ur c'hloum em mouchouer evit kaout soñj da brenañ bara... Dav 'vo din bezañ en em gavet a-raok eizh eur hanter evit gwelet ar match. Resis eo ar pal en div frazenn-se.\nUn diforc'h bras zo etre an daou bal pa vez kel a eilpennañ ar frazenn. Ma welan ma niz o tont gant Ouest-France e-lec'h L'Equipe (2), e lârin dezhañ : Evit prenañ L'Equipe eo 'm boa roet dit an dek lur-se ! Kudenn ebet evit ar pal kreñv.\nMes ne c'heller ket lakaat e penn ar frazenn da + pal gwan peogwir n'en deus tamm pouez ebet e-skoaz ar pezh a zeu da heul. Ur frazenn evel *da brenañ lod 'm boa roet dek lur dezhañ zo ur fazi e-keñver spered ar yezh.\nArabat krediñ ne c'heller ket lakaat da e penn ur frazenn, evel just. Setu amañ un nebeud frazennoù reizh gant da : Da gomañs ne oa ket kalz tud.\nDa c'hortoz, e vo sellet deus an tele.\nHa ma bragoù ruz, da walc'hiñ eo bet lakaet ?\nDa deuler e oa mat !\nN'eus pal ebet er frazennoù-se, mes renadennoù amzer, pe renadennoù degaset gant da evit verboù evel lakaat, kas, implijout, pe evit anoioù gwan evel mat, barrek,...\nEvit ober ur goulenn war ur pal kreñv e c'heller implij an div dro lavar-mañ gant da : d'ober petra ? ha da betra ?\nSkouerius eo ar frazenn roet gant J. Gros :\nDa betra ho-peus greet se ? -Atoue, evid kaoud nebeutoh a frejou.\nAr respont a ziskouez mat ur pal kreñv.\nE c'heller ivez kaout ur pal kreñv en ur implijout da div wech :\nStlejet 'm eus ar gwaz d'ar marc'had, dezhañ da choaz e gasketenn e-unan.\nAmañ e vo ret d'ar gwaz choaz. Diouzh ar pezh am eus-me klevet, seurt frazennoù ne c'hellont ket bezañ eilpennet.\nIII. UR GUDENN DIVYEZHEGEZH\nUnan eus an diaesterioù pennañ evit tremen eus ur yezh d'unan all eo an doareoù disheñvel da zielfennañ ar memes meizad en div yezh. Lakaomp skoaz-ouzh-skoaz ar verb être en galleg ha furmoù ar verb bezañ, anat eo eo klokoc'h dielfennadur ar brezhoneg evit ar boud (ontologiezh). Hervez studiadennoù a zo bet graet er bloavezhioù 20', ma eo aezet tremen eus ur yezh klokoc'h da unan diglok, eo diaes ober ar c'hontrol : evit ur brezhoneger, eo aes implij ar galleg être, tra ma eo startoc'h d'ur galleger deskiñ implij furmoù bezañ. Hag heñvel mod eo ur gudenn evit ar gallegerien dielfennañ ar pal e brezhoneg.\nSetu un nebeud statistikoù am eus graet diwar-benn implij an araogennoù a zegas ur pal, pa vezont lakaet evel topic, da lâret eo e penn ar frazenn :\nNiver a frazennoù o kregiñ gant :\nJ. Riou (An Ti Sat. + Dogan) Evit : 3 Da : 0\nI. Krok (Ur sac'had marvailhoù) Evit : 11 Da : 0\nJ. Kerrien (Ar Roc'h Toull) Evit : 6 Da : 0\nDir Na Dor (Pipi Gonto) Evit : 9 Da : 0\nR. Hemon (Nenn Jani) Evit : 3 Da : 21\nAnat eo n'eus diforc'h ebet evit implij an div araogenn en teir rannyezh skrivet gant Riou, Krok, Kerrien hag ar Moal. Dont a ra an troc'h gant stummoù ar brezhoneg "lennegel" dindan pluenn R. Hemon.\nGwelloc'h eo pellaat diouzh an implij a ra R. Hemon eus da, pa ne vije nemet evit tostaat ouzh spered ar brezhoneg, ha mont diouzh ar reol a heuilh ar skrivagnerien all am eus meneget.\n26 V 2000\n(c) Yann Gerven / Ar Falz 2000


Bibl/Levr Apokalips - Wikimammenn\nL. Prud’homme, 1866 (Levr kentañ Eil levr, p. 672-691)\n◄ Lizer S. Judaz. Lizer Apokalips.\nAPOKALIPS pé DISRÉVED\n1. Disrével Jézuz-Krist, a zô bét rôed d’ézhan̄ gan̄d Doué, évid diskleria d’hé zervicherien ann traou a dlé c’hoarvézout abarz némeûr ; hag en deûz rôed da anaoud dré hé Éal en deûz kaset da Iann hé zervicher,\n2. Péhini en deûz rôet testéni da c’hér Doué, hag a rô testéni da Jézuz- Krist, eûz a gémen̄t en deûz gwélet.\n3. Euruz ann hini a lenn hag a zélaou geriou ann diougan-man̄, hag a vîr ann traou a zô skrivet enn-han̄ ; râg ann amzer a zô tôst.\n4. Iann d’ar seiz Iliz a zô enn Azia : Ar c’hrâs hag ar péoc’h ra vézô gan-é-hoc’h dré ann hini a zô, hag a zô bét, hag a dlé don̄t : ha dré ar seiz Spéred, a zô dirâg hé drôn ;\n5. Ha dré Jézuz-Krist, péhini eo ann tést gwirion, ar C’hen̄ta-ganet eûz a douez ar ré varô, hag ar Prin̄s eûz a Rouéed ann douar ; péhini en deûz hor c’haret, hag hor gwalc’het eûz hor péc’héjou enn hé c’hoad ;\n6. Ha péhini en deûz hol lékéat da rouan̄télez ha da véleien da Zoué hé Dâd : dézhan̄ ra vézô ar c’hloar hag ar galloud é amzeriou ann amzeriou. Amen.\n7. Chétu é teû gan̄d ar c’hoabr ; ha pép lagad her gwélô, ar ré zô-ken hô deûz hé doullet : hag boil boblou ann douar a geinô pa her gwélin̄t. Ével-sé eo. Amen.\n8. Mé eo Alfa hag Oméga, ann derou hag ann divez, émé ann Aotrou Doué, péhini a zô, hag a zô bét, hag a dlé don̄t, ann Holl-c’halloudek.\n9. Mé Iann hô preûr, ha péhini em eûz va lôd enn en̄krez, er rouan̄télez, hag é habaskded Jézuz-Krist, ounn bét enn énézen a c’halveur Patmos, enn abek da c’hér Doué, ha da desténi Jézuz-Krist.\n10. Eur zulvez é oenn estlammet é spéred, hag é kleviz adré d’in eur vouéz é-c’hîz son eunn drompiḻ.\n11. Hag a lavaré : Skriv enn eul levr ar péz a wélez, ha kâs hén̄ d’ar seiz Iliz a zô enn Azia, da Éfézuz, ha da Smirna, ha da Bergamuz, ha da Diatira, ha da Zardis, ha da Filadelfia, ha da Laodiséa.\n12. Ha mé a drôaz, évit gwélout a biou é oa ar vouéz a gomzé ouz-in : ha pa oenn trôet é wéliz seiz kan̄toler aour ;\n13. Hag é-kreiz ar seiz kan̄toler aour, unan hén̄vel out Mâb ann dén, gwisket gan̄d eur zaé hîr, ha gourizet a-iz hé zivronn gan̄d eur gouriz aour.\n14. Hé benn hag hé vléô a ioa gwenn ével gloan gwenn, hag ével ann erc’h ; hag hé zaou-lagad a ioa ével eur flamm tân ;\n15. Hag hé dreid a ioa hén̄vel oud arm, pa éma enn eur fourn dân ; hag hé vouéz ével ann trouz eûz a galz a zoureier.\n16. Enn hé zourn déou en doa seiz stéren : hag eûz hé c’hénou a teûé eur c’hlézé a zaou lemm : hag hé zremm a oa ker skéduz hag ann héol enn hé ners.\n17. Ha pa wéliz anézhan̄, é kouéziz d’hé dreid ével marô. Hag hén̄ a lékéaz hé zourn déou war-n-oun, ô lavarout : N’az péz kéd a aoun ; mé eo ar c’hen̄ta hag ann divéza :\n18. Béô ounn, hag ounn bét marô ; ha chétu ounn béô é amzeriou ann amzeriou, hag éma gan-én̄ alc’houésiou ar marô hag ann ifern.\n19. Skriv éta ar péz éc’h eûz gwélet, hag ar péz a zô, hag ar péz a dlé béza goudé.\n20. Chétu ann diskleriadur eûz ar seiz stéren éc’h eûz gwélet em dourn déou, hag eûz ar seiz kan̄toler aour. Ar seiz stéren, eo ann élez eûz ar seiz Iliz : hag ar seiz kan̄toler, eo ar seiz Iliz.\n1. Skriv da éal Iliz Éfézuz : Chétu pétrâ a lavar ann hini a zalc’h ar seiz stéren enn hé zourn déou, hag a gerz é-kreiz ar seiz kan̄toler aour :\n2. Mé a anavez da ôberiou, ha da labour, ha da habaskded ha pénaoz na hellez két gouzan̄vi ar ré zrouk ; ha pénaoz ô véza arnodet ar ré a lavar in̄t Ébestel, ha n’in̄t két, éc’h eûz hô c’havet gaouiaded :\n3. Pénaoz oud habask, hag éc’h eûz gouzan̄vet enn abek d’am hanô, ha n’éc’h eûz két kollet kaloun.\n4. Hôgen eunn dra em eûz da rébecha d’îd ; pénaoz éc’h eûz dilézet da garan̄tez gen̄ta.\n5. Az péz koun éta a béléac’h out kouézet ; grâ pinijen, ha distrô d’as ôberiou ken̄ta : anéz é teûinn d’az kavout, hag é tenninn da gan̄toler euz hé léac’h, ma na réz pinijen.\n6. Hôgen ann dra-man̄ éc’h euz a vâd, é kaséez ôberiou ann Nikolaited, péré a gasaann ivé.\n7. Néb en deûz diskouarn, ra zélaouô ar péz a lavar ar Spéred d’ann Ilizou : D’ar gounidek é rôinn da zibri eûz ar wézen a vuez, a zô é-kreiz baradoz va Doué.\n8. Skriv ivé da éal Iliz Smirna : Chétu pétrâ a lavar ann hini a zô ar c’hen̄ta hag ann divéza, ann hini a zô bét marô, hag a zo béô :\n9. Mé a anavez da en̄krez ha da baouren̄tez ; hôgen pinvidig oud, ô véza ma lavar droug ac’hanod ar ré a lavar in̄t Iuzevien, ha n’in̄t két, hôgen péré a zô sinagog Satan.\n10. N’az péz kéd a aoun eûz ar péz az lakain̄t da c’houzan̄vi. Chétu ann diaoul a lakai hiniennou ac’hanoc’h er vâc’h, évit ma viot arnodet, hag é viot en̄krézet é-pâd dék dervez. Béz féal bétég ar marô, hag é rôinn d’îd ar gurunen a vuez.\n11. Néb en deûz diskouarn, ra zélaouô ar péz a lavar ar Spéred d’ann Ilizou : Néb a vêzô gounidek, na vézô két gloazet gan̄d ann eil varô.\n12. Skriv ivé da éal Iliz Pergamuz : Chétu pétrâ a lavar ann hini en deûz eur c’hlézé a zaou lemm :\n13. Mé a oar pénaoz é choumez el léac’h ma éma trôn Satan ; pénaoz éc’h euz dalc’het va hanô, ha n’éc’h euz két nac’het va feiz, enn deisiou zô-kén é péré é oé lazet An̄tipaz va zést féal, enn hô touez, é péléac’h é choum Satan.\n14. Hôgen eunn dra-bennâg em euz da rebecha d’îd, pénaoz éc’h eûz tûd enn da douez hag a zalc’h kélénnadurez Balaam, péhini a zeské da Valak lakaat gwall-skouér dirâk bugalé Israel, dré ar péz a zébren̄t ha dré hô gadélez.\n15. Béz’ éc’h eûz ivé gan-éz hag a zalc’h kélénnadurez ann Nikolaited.\n16. Grâ ivé pinijen : anéz é teûinn d’az kavout abarz némeûr, hag é stourminn out-hô gan̄t klézé va génou.\n17. Néb en deûz diskouarn, ra zélaouô ar péz a lavar ar Spéred d’ann Ilizou : D’ar gounidek é rôinn ar mann kuzet, hag é rôinn ivé eur méan gwenn, ha war ar méan-zé é vézô skrivet eunn hanô nevez, ha na anavez dén néméd ann hini da béhini eo bét rôet.\n18. Skriv ivé da éal Iliz Tiatira : Chétu pétrâ a lavar Mab Doué, péhini en deûz daou-lagad ével eur flamm tân, ha treid ével arm :\n11. Chétu é teûinn abars némeûr : dalc’h ar péz éc’h eûz, évit na vézô rôed da zén da gurunen.\n11. Dellézeg oud, Aotrou hon Doué, da gaoud ar c’hloar, ann énor, hag ar galloud ; râk té éc’h eûz krouet pép-trâ, ha dré da ioul eo émain̄t, hag in̄t bét krouét.\n1. Ha mé a wélaz é dourn déou ann hini a oa azézet war ann trôn, eul levr skrivet enn diabarz hag enn diavéaz, siellet gan̄t seiz siel.\n2. Hag é wéliz eunn eal kré, péhini a lavaré gan̄d eur vouéz uc’hel : Piou a zô dellézek da zigeri al levr, ha da ziskoulma hé ziellou ?\n3. Ha dén na hellé, nag enn én̄v, na war ann douar, na dindân ann douar, digeri al levr, na selloud out-han̄.\n4. Ha mé a wélé kalz, ô véza né oa bét kaved dén dellézek da zigeri al levr, na da zelloud out-han̄.\n5. Hag unan eûz ar ré gôz a lavaraz d’in : Na wél kél : chétu al léon eûz a vreûriez Juda, ar bron̄s eûz a Zavid en deûz bét dré hé c’hounidégez ar galloud da zigéri al levr, ha da ziskoulma ar seiz siel anézhan̄.\n6. Hag é selliz, hag é wéliz é-kreiz ann trôn hag ar pevar loen, hag é-kreiz ar pévar-ugen̄t dén-kôz, eunn oan ével marô a oa enn hé zâ, hag en doa seiz korn, ha seiz lagad, péré eo seiz Spéred Doué kased dré ar béd holl.\n7. Hag é teûaz, hag é kéméraz al levr eûz a zourn déou ann hini a oa azézet war ann trôn.\n8. Ha pa oé digored al levr gant-han̄, ar pévar loen, hag ar pevar-ugen̄t dén-kôz a stouaz dirag ann Oan, gan̄t péb a délen, ha péb a gôp nour leûn a louzou-c’houés-vâd, péré eo pédennou ar zen̄t.\n9. Hag hî a gané eur ganaouen névez, ô lavarout : Dellézeg oud, Aotrou, da géméroud al levr, ha da zigeri hé ziellou : ô véza ma oud bét lazet, ha ma éc’h eûz hor préned da Zoué gan̄d da c’hoad, eûz a béb iéz, eûz a bép pobl, hag eûz a béb brôad.\n10. Ha ma éc’h eûz hol lékéad da rouéed ha da véleien évid hon Doué, ha ma rénimp war ann douar.\n11. Hag é selliz, hag é kleviz mouéz kalz a élez enn-drô dann trôn, ha d’al loéned, ha d’ar ré-gôz : hag ann niver anézhô a oa eûz a viled a viled,\n12. Péré a lavaré gan̄d eur vouéz uc’hel : Dellézeg eo ann Oan a zô bét lazet, da gaout galloud, ha douélez, ha furnez, ha ners, hag énor, ha gloar, ha bennoz.\n13. Hag é kleviz kémen̄t krouadur a zo enn én̄v, ha war ann douar, ha dindân ann douar, hag ar ré a zô er môr, hag ar ré a zô aman̄, ô lavarout : D’ann hini a zô azézet war ann trôn, ha d’ann Oan, bennoz, hag énor, ha gloar, ha galloud é amzeriou ann amzeriou.\n14. Hag ar pevar loen a lavaré : Amen. Hag ar pevar-ugen̄t dén-kôz a gouézaz war hô dremm, hag a azeûlaz ann hini a vév é amzeriou ann amzeriou.\n1. Ha mé a wélaz pénaoz ann Oan en doa digoret unan eûz ar seiz siel, hag é kleviz unan eûz ar pévar loen ô lavarout, gan̄d eur vouéz hén̄vel out trouz ar gurun : Deûz, ha gwél.\n2. Hag é wéliz : ha chétu eur marc’h gwenn, hag ann hini a oa azézet war-n-ézhan̄ en doa eur warek ; hag é oé rôed d’ézhan̄ eur gurunen, hag e iéaz-kuît ével eunn trec’her évit mon̄d da drec’hi.\n3. Ha pa en doé digoret ann eil siel, é kleviz ann eil loen ô lavarout : Deûz, ha gwél.\n4. Hag é teûaz er-méaz eur marc’h all hag a oa gell : hag é oé rôed d’ann hini a oa azézet war-n-ézhan̄ ar galloud da denna ar péoc’h diwar ann douar, ha da lakaad ann dûd d’en em laza ann eil égilé : hag eur c’hlézé brâz a oé rôed d’ézhan̄.\n5. Ha pa en doé digoret ann trédé siel, é kleviz ann trédé loen ô lavarout : Deûz, ha gwél. Ha chétu é wéliz eur marc’h dû ; hag ann hini a oa azézet war-n-ézhan̄ en doa eur c’hrôk-pouéz enn hé zourn.\n6. Hag é kleviz ével eur vouéz é-kreiz ar pevar loen hag a lavaré : eur muzul gwiniz a dalô eunn diner, ha tri muzul heiz a dalô eunn diner ; na walli kéd ar gwîn nag ann éôl.\n7. Ha pa en doé digoret ar pévaré siel, é kleviz mouéz ar pévaré loen a lavaré : Deûz, ha gwél.\n8. Ha chétu é wéliz eur marc’h glâz ; hag ann hini a oa azézet war-n-ézhan̄ a oa han̄vet ar Marô, hag ann ifern a iéa war hé lerc’h ; hag ar véli a oé rôed d’ézhan̄ war ar bévaré gévren eûz ann douar, évit lakaad da vervel gan̄d ar c’hlézé, ha gan̄d ann naoun, ha gan̄d ar verven̄t, ha gan̄d loéned férô ann douar.\n9. Ha pa en doé digoret ar pempved siel, é wéliz dindân ann aoter énéou ar ré a oa bét lazet évit gér Doué, hag évid ann desténi hô doa rôet.\n10. Hag é c’harmen̄t gan̄d eur vouéz uc’hel, ô lavarout : Pé vété keit, Aotrou, san̄t ha gwîr, é choumi héb barna, hag hép ven̄ji hor goâd eûz ar ré a choum war ann douar ?\n11. Rôed é oé d’ézhô péb a zaé wenn ; hag é oé lavared d’ézhô arzaôi c’hoaz eunn nébeûd amzer, bété ma vijé leûn ann niver eûz hô c’hen-zervicherien, hag eûz hô breûdeûr, pére a dlé béza lazet kerkouls hag hî.\n12. Ha mé a wélaz ivé pa zigoraz ar c’houec’hved siel ; ha chetu é c’hoarvézaz eur c’hrén-douar brâz ; hag ann héol a zeûaz dû ével eur sac’h bléô ; hag al loar holl a zeûaz ével goâd :\n13. Ha stéred ann én̄v a gouézaz war ann douar, ével ma taol eur wézen-fiez hé fiez c’hlâz, pa eo héjet gan̄d eunn avel vraz.\n14. Hag ann én̄v en em dennaz ével eul levr a rolleur : hag ann holl vénésiou, hag ann inizi a oé loc’het eûz hô léac’h.\n15. Ha rouéed ann douar, hag ar brin̄sed, ha pennou ar vrézélidi, hag ar ré binvidik, hag ar ré c’halloudek, hag ar sklaved, hag ar ré zieub en em guzaz er c’héviou, hag é réier ar ménesiou ;\n16. Hag é léverjon̄d d’ar ménésiou ha d’ar réier : Kouézit war-n-omp, hag hor c’huzit a zirâg ann hini a zô azézet war ann trôn, hag eûz a vuanégez ann Oan :\n17. Râk deûed eo deiz brâz hô puanégez ; ha piou a hellô choum a zâ ?\n1. Goudé-zé é wéliz pévar éal enn hô zâ war bevar c’horn ann douar, péré a zalc’hé ar pévar avel eûz ann douar, évit na c’houézchen̄t két war ann douar, na war ar môr, na war wézen é-béd.\n2. Mé a wélaz eunn éal all a biñé euz ar sâv-héol, ha siel ann Doué béô gan̄t-han̄ : hag hén̄ a c’harmaz gan̄d eur vouéz gré d’ar pevar éal da béré é oa bét rôed ar galloud da walla ann douar, hag ar môr,\n3. O lavarout : Na wallit kéd ann douar, nag ar môr, nag ar gwéz, kén n’hor bézô merket enn hô zâl servicherien hon Doué.\n4. Hag é kleviz pénaoz ann niver eûz ar ré a oa bét merket, a oa eûz a bevar mil ha seiz-ugen̄t mil eûz a holl vreûriézou bugalé Israel.\n5. Eûz a vreûriez Juda, é oé daouzék mil merket : Eûz a vreuriez Ruben, daouzék mil merket : Eûz a vreûriez Gad, daouzék mil merket :\n6. Eûz a vreuriez Aser, daouzék mil merket : Eûz a vreûriez Neftali, daouzék mil merket : Eûz a vreûriez Manasé, daouzék mil merket :\n7. Eûz a vreûriez Siméon, daouzék mil merket : Eûz a vreûriez Lévi, daouzék mil merket : Eûz a vreûriez Isakar, daouzék mil merket :\n8. Eûz a vreûriez Zabulon, daouzék mil merket ; Eûz a vreûriez Jozef, daouzék mil merket : Eûz a vreûriez Ben̄jamin, daouzék mil merket.\n9. Goudé-zé é wéliz eunn en̄groez brâz, ha na hellé dén nivéri, a béb brôad, a béb breûriez, a bép pobl, hag a béb iéz, a ioa eun hô zâ é-harz ann trôn, ha dirâg ann Oan, gwisket gan̄t saéou gwenn, ha péb a bar-palmez enn hô dourn.\n10. Hag é c’harmen̄t gan̄d eur vouéz uc’hel, ô lavarout : Gloar d’hon Doué, péhini a zô azézet war ann trôn, ha d’ann Oan.\n11. Hag ann holl élez a oa enn hô zâ enn-drô d’ann trôn ha d’ar ré gôz, ha d’ar pévar loen, hag en em daoljon̄d dirâg ann trôn war hô genou, hag éc’h azeûljon̄d Doué,\n12. O lavarout : Amen. Bennoz, ha gloar, ha furnez, ha trugarez, hag énor, ha galloud, ha ners d’hon Doué, é amzeriou ann amzeriou. Amen.\n13. Hag unan eûz ar ré gôz a lavaraz d’in : Piou eo ar ré-zé a zô gwisket gan̄t saéou gwenn ? Hag a béléac’h in̄d deûet ?\n14. Ha mé a lavaraz d’ézhan̄ : Aotrou, té her goar. Hag hén̄ a lavaraz d’in : Ar ré-zé eo ar ré a zô deûed aman̄ goudé eunn en̄krez brâz, hag hô deûz gwalc’het ha gwennet hô saéou é goâd ann Oan.\n15. Dré-zé émin̄d dirâk trôn Doué, hag é servichon̄d anézhan̄ nôz-deiz enn hé dempl : hag ann hini a zô azézet war ann trôn a choumô enn hô c’hreiz.\n16. N’hô dévézô mui na naoun, na séc’hed ; nag ann héol, na grouéz é-béd na gouézô war-n-ézho ;\n17. Râg ann Oan a zô é-kreiz ann trôn a rénô anézhô, hag hô c’hasô da feunteûniou ann doureier a vuez, ha Doué a zéc’hô ann holl zaérou eûz hô daou-lagad.\n1. Ha pa en doé digoret ann Oan ar seizved siel, é c’hoarvézaz eunn tav enn én̄v é-pâd eunn han̄ter-heur, pé war-drô.\n2. Hag é wéliz ar seiz éal a zô enn ho zâ dirâk Doué : ha rôed é oé d’ézhô seiz trompiḻ.\n3. Hag eunn éal all a zeûaz, hag en em lékéaz enn hé zâ dirâg ann aoter gan̄d eunn ézan̄souer aour enn hé zourn : ha rôed é oé d’ézhan̄ kalz a ézan̄s, évit ma kennigché pédennou ann holl zen̄t war ann aoter aour a zô dirak trôn Doué.\n4. Ha môged ann ézan̄s gan̄t pédennou ar zen̄t, a biñaz dirâk Doué dré zourn ann éal.\n5. Neûzé ann éal a géméraz ann ézan̄souer, hag hé leûniaz gan̄t tân ann aoter, hag hé daolaz war ann douar ; hag é c’hoarvézaz kurunou, ha mouésiou, ha luc’hed, hag eur c’hrén-douar brâz.\n6. Hag ar seiz éal péré hô doa ar seiz trompiḻ, en em aozaz évit lakaad da zeni hô zrompiḻou :\n7. Ann éal ken̄ta a lékéaz hé drompiḻ da zeni, hag é c’hoarvézaz kazarc’h, ha tân kemmesket gan̄t goâd a oé taolet war ann douar ; hag ann drédé gévren eûz ann douar hag eûz ar gwez a oé losket, hag ann holl c’héot glâz a oé devet.\n8. Hag ann eil éal a lékéaz hé drompiḻ da zeni, ha doaré eur ménez brâz entanet holl a oé taoled er môr, hag ann drédé gévren eûz ar môr a zeûaz da c’hoad.\n9. Hag ann drédé gévren eûz ar grouadurien a oa béô er môr a varvaz, hag ann drédé gévren eûz al listri a oé kollet.\n10. Hag ann drédé éal a lékéaz hé drompiḻ da zeni ; hag eur stéren vrâz leskidig ével eur c’houlaouen-déô a gouézaz eûz ann én̄v war ann drédé gévren eûz ar steriou, ha war feunteûniou ann doureier.\n11. Ar stéren-zé a oa hanvet Huélen-c’houerô, hag ann drédé gévren eûz ann doureier a zeûaz da huélen : ha kalz a dûd a varvaz gan̄d ann doureier, ô véza ma oan̄t deûed da véza c’houérô.\n12. Hag ar pévaré éal a lékéaz hé drompiḻ da zeni ; hag é oé skoet war ann drédé gévren eûz ann héol, war ann drédé gévren eûz al loar, ha war ann drédé gévren eûz ar stéred, enn hévélep doaré ma oé tévaléet ann drédé gévren anézhô, ha na luc’haz kéd ann drédé gévren eûz ann deiz, nag eûz ann nôz ken-nébeût.\n13. Neûzé é wéliz, hag é kleviz mouéz eunn er a nijé dré greiz ann én̄v, ô lavarout gan̄d eur vouéz uc’hel : Gwa, gwa, gwa d’ar ré a choum war ann douar, enn abek da vouéz ann tri éal all a dlé lakaad hô zrompiḻou da zéni.\n1. Hag ar pempved éal a lékéaz hé drompiḻ da zeni ; hag é wéliz eur stéren a oa kouézet eûz ann én̄v d’ann douar, hag alc’houez pun̄s al loun̄k a oé rôed d’ézhi.\n2. Hag hî a zigoraz pun̄s al loun̄k ; hag é savaz eûz ar pun̄s eur môged, hén̄vel out môged eur fourn vrâz ; hag ann héol hag ann éar a oé tévaléet gan̄t môged ar pun̄s :\n3. Hag eûz a vôged ar pun̄s é savaz kiḻeien-raden war ann douar ; ha rôed é oé d’ézhô eur galloud, ével ma ho deûz kroged ann douar.\n4. Ha gouc’hémennet é oe d’ézhô na rajen̄d droug é-béd da c’héod ann douar, na da nétrâ a c’hlâz, na da wézen é-béd ; hôgen hép-kén d’ann dûd ha n’hô divijé két merk Doué war hô zâl.\n5. Ha rôed é oé d’ézhô ar galloud, nann d’hô laza, hôgen d’hô heskina é-pâd pemp miz : hag ann droug a reon̄t a zô hén̄vel oud ann hini a ra ar grug pa flemm ann dén.\n6. Enn deisiou-zé ann dûd a glaskô ar marô, ha n’her c’havin̄t két ; c’hoan̄t hô dévézô da vervel, hag ar marô a dec’hô diout-hô.\n7. Ar rumm kiḻeien-raden-zé a oa hén̄vel out kézek aozed évid ar brézel. Béz’ hô doa war hô fennou ével kurunennou hén̄vel oud aour ; hag hô dremmou a oa ével dremmou tûd.\n8. Bléô hô doa ével bléô merc’hed : hô den̄t a oa hén̄vel oud den̄t léoned.\n9. Hobrégonou hô doa ével hobrégonou houarn ; ha trouz hô diou-askel a oa ével trouz kirri gan̄t kalz a gézek ô rédek d’ar brézel.\n10. Hô lôst a oa hén̄vel oud hini ar gruged : râk flemmou a ioa oud hô lôst : hag ar galloud hô doa da walla ann dûd é-pâd pemp miz.\n11. Da roué hô doa éal al loun̄k, hanvet é Hébrach Abaddon, hag é Grégach Apollion, da lavaroud eo, Gwaster.\n12. Eur reûz a zô éad é-biou ; ha chétu daou reûz all a zeû warlerc’h.\n13. Hag ar c’houec’hved éal a lékéaz hé drompiḻ da zéni, hag é kleviz eur vouéz a zeûé eûz a bévar c’horn ann aoter aour, a zô dirâk Doué,\n14. Hag a lavaraz d’ar c’houec’hved éal, péhini en doa eunn drompiḻ : Distag ar pévar éal a zô stâg war ar ster vrâz Eûfratez.\n15. Hag é oé distaget ar pevar éal, péré a oa daré évid ann heur, hag ann deiz, hag ar mîz, hag ar bloaz, évit laza ann drédé gévren eûz ann dûd.\n16. Hag ann niver eûz ann armé a varc’heien-zé a ioa eûz a zaou c’han̄t milion : râk mé a glevaz ann niver anézhô.\n17. Hag ével-henn é wéliz ar c’hézek er wélédigez : hag ar ré a ioa azézet war-n-ézhô hô doa hobrégonou ével a dân, hag a hiasin̄t hag a zoufr ; ha pennou ar c’hézek a oa hével out pennou léoned ; hag eûz hô génou é tilammé tân, ha môged, ha soufr.\n18. Ha gan̄d ann tri gouli-zé, gan̄d ann tân, ha gan̄d ar moged, ha gan̄d ar soufr, a zeûe er-méaz euz hô génou, é oé lazet ann drédé gévren eûz ann dûd.\n19. Râg galloud ar c’hézek-zé a zô enn hô genou, hag enn hô lôst ; râg hô lôst a zô hén̄vel oud aéred, ha pennou gan̄t-hô, gan̄t péré é réon̄d drouk.\n20. Hag ann dûd all, péré né oan̄t két bét lazet gan̄d ar gouliou-zé, na réjon̄t kéd a binijen eûz a ôberiou hô daouarn, oc’h éhana da azeûli ann diaoulou, ha skeûdennou aour, hag arc’han̄t, hag arm, ha mein, ha prenn, péré na hellon̄t na gwélout, na klevout, na kerzout :\n21. Ha na réjon̄t kéd a binijen eûz hô lazérésou, nag eûz hô strôbinellou, nag eûz hô gadélésiou, nag euz hô laéron̄siou.\n1. Ha mé a wélaz eunn éal all kré a ziskenné eûz ann én̄v, hag hén̄ gwisket gand eur goabren, ha gan̄d eur ganévéden war hé benn : hag hé zremm a ioa ével ann héol, hag hé dreid ével peûliou tân :\n11. Ha goudé tri dervez han̄ter, ar spéred a vuez a Zoué a iéaz enn-hô : hag é savchon̄t war hô zreid, hag eur spoun̄t brâz a gouézaz war ar ré a wélaz anézhô.\n12. Hag hî a glevaz eur vouéz uc’hel eûz ann én̄v, hag a lavaré d’ézhô : Piñid aman̄. Hag hî a biñaz enn én̄v enn eur goabren ; hag hô énébourien a wélaz anézhô.\n13. Hag enn heur-zé é c’hoarvézaz eur c’hrén-douar brâz, hag ann dékved gévren eûz ar géar a gouézaz : hag er c’hrén-douar-zé é oé lazet seiz mil dén ; hag ar ré all a oé spoun̄tet brâz, hag a veûlaz Doué ann én̄v.\n14. Ann eil reûz a zô éad é-biou ; ha chétu eunn trédé reûz a zeûi abarz némeûr.\n15. Hag ar seizved éal a lékéaz hé drompiḻ da zeni ; hag é c’hoarvézaz mouésiou brâz enn én̄v, hag a lavaré : Rouan̄télez ar béd-man̄ a zo tréménét da hon Aotrou ha d’hé C’hrist ; hag hén̄ a rénô é amzeriou ann amzeriou. Amen.\n16. Hag ar pevar dén-kôz war-n-ugen̄t ; péré a zô azézet war hô zrônou dirâk Doué, a gouézaz war hô génou, hag a azeûlaz Doué, ô lavavarout :\n17. Da drugarékaad a réomp, Aotrou Doué holl-c’halloudek péhini a zô, hag a oa, hag a dlé don̄t ; ô véza ma éc’h eûz digeméred da c’halloud brâz, ha ma éc’h eûz rénet.\n18. Hag ar brôadou hô deûz buanékéet ; ha da vuanégez a zô deûet, hag ann amzer da varna ar ré varô, ha da rei hô gôbr d’ar Broféded da zervicherien, ha d’ar zen̄t, ha d’ar ré a zouj da hanô, d’ar ré vihan ha d’ar ré vrâz, ha da wasta ar ré hô deûz saotret ann douar.\n19. Ha templ Doué enn én̄v a oé digoret ; hag é oé gwélet arc’h hé gévrédigez enn hé dempl ; hag é c’hoarvézaz luc’hed, ha mouésiou, ha krénou-douar, ha kazarc’h brâz.\n1. Hag eur burzud braz a oé gwélet enn én̄v : eur c’hrég gwisket gan̄d ann héol, hag al loar dindân hé zreid, ha war hé fenn eur gurunen a zaouzék stéren :\n2. Hag hi brazez, a c’harmé gan̄d ar gwen̄trou, ô véza é poan vugalé.\n3. Hag eur burzud all a oé gwélet enn én̄v : ha chétu eunn aérouan̄t brâz gell, péhini en doa seiz penn, ha dék korn ; ha war hé bennou seiz kurunen.\n4. Hag hé lôst a dennaz gan̄t-han̄ ann drédé gévren eûz a stéred ann én̄v, hag hô zaolaz war ann douar. Hag ann aérouan̄t a zavaz dirâg ar c’hrég a oa daré da wilioudi ; évit loun̄ka hé mâb, pa vijé gwilioudet.\n5. Hag hî a c’hanaz eur mab goaz, a dlié réna ann holl vrôadou gan̄d eur wialen houarn, hag hé mâb a oé skrapet étrézé Doué, hag étrézég hé drôn.\n6. Hag ar c’hrég a dec’haz el léac’h-distrô, é péléac’h é doa eul léac’h aozet gan̄d Doué, évit béza maget énô é-pâd mil daou c’han̄t dervez ha trî-ugen̄t.\n7. Hag eunn emgann brâz a c’hoarvézaz enn én̄v ; Mikéal hag hé élez en em ganné oud ann aérouan̄t, hag ann aérouan̄t gan̄d hé élez en em ganné out-han̄.\n8. Hag ar ré-man̄ na oen̄t két tréac’h, ha na oé mui kaved a léac’h évit-hô enn én̄v.\n9. Hag ann aérouan̄t brâz-zé, ann aer gôz, péhini a zô galvet Diaoul ha Satan, pehini a douell ar béd holl, a oé stlapet d’ann douar, hag hé élez a oé kaset gan̄t-han̄.\n10. Hag é kleviz eur vouéz gré enn én̄v hag a lavaré : Bréma eo deûet ar zilvidigez, hag ann ners, ha rouan̄télez hon Doué ; ha galloud hé C’hrist ; râk tamaller hor breûdeûr, péhini a damallé anézhô dirâg hon Doué nôz-deiz, a zô bét diskaret.\n11. Hag hî a oé tréac’h d’ézhan̄ dré c’hoad ann Oan, ha dré ann abek da c’her hé desténi ; ha n’hô deûz két karet hô énéou bétêg ar marô.\n12. Râk-sé laouénait, én̄vou, ha c’houi péré a choum enn-hô. Gwa ann douar hag ar môr, râg ann diaoul a zô diskennet étrézég enn-hoc’h, gan̄d eur vuanégez vrâz, ô c’houzout pénaoz en deûz nébeûd a amzer.\n13. Ha pa wélaz ann aérouan̄t pénaoz é oa bét stlapet d’ann douar, é heskinaz ar c’hrég péhini é doa ganet eur mab goaz.\n14. Ha rôed é oé d’ar c’hrég diou-askel eunn er brâz, évit ma nijché el léac’h-distrô, enn hé léac’h hé-unan, ma eo maget é-pâd eunn amzer, hag amzeriou, hag ann han̄ter euz a eunn amzer, pell diouc’h dremm ann aérouan̄t.\n15. Hag ann aérouan̄t a daolaz eûz hé c’henou, war-lerc’h ar c’hrég, dour ével eur ster, évid hé didenna gan̄d ar ster.\n16. Hag ann douar a gen-nerzaz ar c’hrég ; digéri a réaz ann douar hé c’hénou, hag é loun̄kaz ar ster en doa taolet ann aérouan̄t eûz hé c’hénou.\n17. Hag ann aérouan̄t a zavaz droug enn-han̄ oud ar c’hrég ; hag éz éaz da vrézélékaad gan̄d ann dilerc’h eûz hé gwenn, péré a vir gourc’hémennou Doué, hag a rô testéni da Jézuz-Krist.\n18. Hag é choumaz war dréaz ar môr.\n1. Ha mé a wélaz eul loen ô sével eûz ar môr, péhini en doa seiz penn, ha dék korn, ha war hé gerniel dék kurunen, ha war hé bennou hanvou a zrouk-prézek.\n2. Hag al loen a wéliz a oa hénvel oud eul léonpard, hag hé dreid ével treid eunn ours, hag hé c’hénou ével génou eul léon : hag ann aérouan̄t a rôaz d’ézhan̄ hé ners, hag eur galloud brâz.\n3. Ha mé a wélaz unan eûz hé bennou ével gouliet d’ar marô ; hag hé c’houli marvel a oé iac’héet : hag ann douar holl a oé souézet gan̄d al loen.\n4. Hag hî a azeûlaz ann aérouan̄t, péhini en doa rôed he c’halloud d’al loen : hag éc’h azeûljon̄t al loen, ô lavarout : Piou a zô hén̄vel oud al loen ? Ha piou a hellô en em ganna out-han̄ ?\n5. Ha rôed é oé d’ézhan̄ eur génou hag a lavaré traou brâz ha drouk-prézégou : hag ar galloud a oé rôed d’ézhan̄ da ôber ével-sé é-pâd daou miz ha daou-ugen̄t.\n6. Hag hén̄ a zigoraz hé c’hénou évid drouk-prézégi ouc’h Doué, évid drouk-prézegi oud hé hanô, hag oud hé dabernakl, hag oud ar ré a choum enn én̄v.\n7. Rôed é oé ivé dézhan̄ ar galloud da ôber ar brézel oud ar zen̄t, ha d’hô zrec’hi : ha rôed é oé d’ézhan̄ béli war béb breûriez, ha pobl, ha iéz, ha brôad.\n8. Hag azeûlet é oé gan̄d ar ré holl a choum war ann douar, hag eûz a béré né két skrivet ann hanvou el levr a vuez ann Oan, a zô bét lazet adalek penn-ken̄ta ar béd.\n9. Ma en deûz eur ré diskouarn, sélaouet.\n10. Néb en dévézô kaset é sklavérez, az ai é sklavérez. Néb en dévézô lazet gan̄d ar c’hlézé, eo réd é vé lazet gan̄d ar c’hlézé. Aman̄ éma habaskded, ha feiz ar Zen̄t.\n11. Ha mé a wélaz eul lôen all a zavé eûz ann douar, hag en doa daou gorn hénvel out ré ann Oan, hag a gomzé ével ann aérouan̄t.\n12. Hag hén̄ a ziskouézaz holl c’halloud al loen ken̄ta dira-z-han̄ : hag é lékéaz ann douar, hag ar ré a choumé enn-han̄ da azeûli al loen ken̄ta, péhini a oa bét iac’héet eûz hé c’houli marvel.\n13. Hag hén̄ a réaz burzudou brâz, bété lakaad da ziskenni ann tân euz ann én̄v war ann douar dirâg ann dûd.\n14. Ha touella a réaz ar ré a choum war ann douar, gand ar burzudou a oa rôed d’ézhan̄ da ôber dirâg al loen, ô lavaroud d’ar ré a choum war ann douar, ôber eur skeûden d’al loen, péhini a vézô bét glazet gan̄d ar c’hlézé, hag a vézô c’hoaz béô.\n15. Ha rôed é oé d’ézhan̄ ar galloud da rei ar vuez da skeuden al loen, ha d’hé lakaad da gomza : ha lakaad a rai da laza kémen̄d hini na azeûlô kéd al loen.\n16. Lakaad a rai ivé ann holl dûd, bihan ha brâz, pinvidik ha paour, fran̄k ha sklâv, da gaoud eur merk enn dourn déou pé war hô zâl :\n18. Hag eunn éal all a zeûaz er-méaz eûz ann aoter, hag hén̄ en doa galloud war ann tân ; hag hén̄ a griaz gan̄d eur vouéz gré d’ann hini en doa eur falc’h lemm, ô lavarout : Taol da falc’h lemm, ha trouc’h bodou gwini ann douar ; râg hé rezin a zô darev.\n19. Hag ann éal a daolaz hé falc’h lemm war ann douar, hag a drouc’haz bodou gwini ann douar, hag ho zaolaz é béol vrâz buanégez Doué.\n20. Hag ar véol a oé gwasket er-méaz eûz a géar, hag ar goâd a zeûaz er-méaz eûz ar véol bété gwesken ar c’hézek a-héd mil c’houec’h kan̄t stâd.\n1. Ha mé a wélaz eunn arouéz all enn én̄v, brâz ha souézuz, seiz éal, péré hô doa ar seiz gouli divéza ; râg gan̄t-hô eo sévénet buanégez Doué,\n2. Ha mé a wélaz é-c’hiz eur môr gwér, mesket gan̄t tân ; hag ar ré hô doa trec’het al loen, hag hé skeûden, hag ann niver eûz hé hanô, a ioa war ar môr gwér-zé, ha télennou Doué gan̄t-hô.\n3. Hag hî a gané kanaouen Moizez servicher Doué, ha kanaouen ann Oan, ô lavarout : Brâz ha souézuz eo da ôberiou, ô Aotrou Doué holl-c’halloudek : da hen̄chou a zô gwirion ha gwîr, ô Doué ann amzeriou\n4. Piou na zoujô ked ac’hanod, ô Aotrou, ha na veûlô két da hano ? Rak n’eûz néméd-od a gémen̄d a vé mâd : râg ann holl vrôadou a zeûi, hag a azeûlô ac’hanod, ô véza ma eo splann da varniou.\n5. Ha goudé-zé é selliz, ha chétu é wéliz templ tabernakl ann desténi digor enn én̄v :\n6. Hag ar seiz eal péré hô doa ar seiz gouli a zeûaz er-méaz euz ann templ, gwisket gan̄t lin glân ha kann, ha gourizet enn hô dargreiz gan̄t gourizou aour.\n7. Hag unan eûz ar pevar loen a rôaz d’ar seiz éal seiz kôb aour, leûn gan̄t buanégez Doué, péhini a vév é amzeriou ann amzeriou.\n8. Hag ann templ a oé leuniet gan̄d ar môged eûz a veûrdez Doué, hag eûz hé ners : ha dén na hellé mon̄d enn templ, ken na vijé bét peûr-skuḻet seiz kôb ar seiz éal.\n1. Ha mé a glevaz eur vouéz gré a zeûé eûz ann templ, hag a lavaraz d’ar seiz éal : Id, ha skuḻit ar seiz kôb eûz a vuanégez Doué war ann douar.\n2. Hag ar c’hen̄ta a iéaz, hag a skuḻaz hé c’hôb war ann douar : hag eur gouli drouk ha gwalluz a gouézaz war ann dûd péré hô doa merk al loen, ha war ar ré péré a azeûlé hé skeûden.\n3. Hag ann eil éal a skuḻaz hé gôb war ar môr, hag é teûaz ével goâd eunn dén marô ; ha kémen̄d en doa buez er môr a varvaz.\n4. Hag ann trédé éal a skuḻaz hé gôb war ar steriou, ha war vammennou ann doureier ; hag é oen̄t trôed é goâd.\n5. Ha mé a glevaz éal ann doureier ô lavarout : Té a zô gwirion, ô Aotrou, té péhini a zô hag a oa San̄t, pa éc’h eûz barnet kémen̄t-sé.\n6. O véza ma hô deûz skuḻet goâd ar Zen̄t hag ar Broféded, hag éc’h eûz rôet goâd d’ézhô da éva ; râk dellézeg é oan̄t eûz a gémen̄t-sé.\n7. Ha mé a glevaz eunn all eûz ann aoter hag a lavaraz : Ia, Aotrou Doué holl-c’halloudek, da varnou a zô gwîr ha gwirion.\n8. Hag ar pevaré éal a skuḻaz hé gôb war ann héol ; hag ar galloud a oé rôed d’ézhan̄ da en̄krézi ann dûd gan̄d ar c’hrouéz ha gan̄d ann tân.\n9. Hag ann dûd a oé poazet gan̄d eur c’hrouéz vrâz, hag é trouk-prézégchon̄t gan̄d hanô Doué pehini en deûz ar galloud war ar c’houliou-zé ; ha na réjon̄d kéd a binijen évit rei gloar d’ézhan̄.\n10. Hag ar pempved éal a skuḻaz hé gôb war drôn al loen ; hag hé rouan̄télez a zeûaz da véza tén̄val, hag é chaokchon̄t hô zéôdou gan̄d ho glac’har :\n11. Hag é trouk-prézégchon̄t gan̄d Doué ann én̄v, enn abek d’hô glac’hariou ha d’hô gouliou : ha na réjon̄t kéd a binijen eûz hô ôberiou.\n12. Hag ar c’houec’hved éal a skuḻaz hé gôb war ar ster vrâz Eufratez ; hag é tizéc’haz hé dour, évid aoza ann hen̄t da rouéed ar sav-héol.\n13. Ha mé a wélaz tri spéred louz hén̄vel out gweskléved, péré a zeûé er-méaz eûz a c’héôl ann aérouan̄t, hag eûz a c’héôl al loen, hag eûz a c’hénou ar fals-profed.\n14. Râk spérejou diaoulou in̄t péré a ra burzudou, hag a ia étrézég rouéed ann douar holl, évid hô strolla d’ar brézel é deiz brâz ann Doué holl-c’halloudek.\n15. Chétu é teûann ével eul laer. Euruz ann hini a veḻ, hag a vir hé ziḻad, gan̄d aoun na gerzfé enn-noaz, ha na wélfen̄t hé vézégez.\n16. Hag hén̄ a strollô anézhô el léac’h a zô galvet enn Hébrac’h Armagédon.\n17. Hag ar seizved éal a skuḻaz hé gôb enn éar ; hag eur vouéz gré a zeûaz eûz ann templ, ével eûz ann trôn, hag a lavaré : Gréad eo.\n18. Hag é c’hoarvézaz luc’hed, ha mouésiou, ha kurunou ; hag é teûaz eur c’hrén-douar brâz, eur c’hrén-douar ker braz, ha na oé biskoaz eunn hévélep abaoé ma éz euz tûd war ann douar.\n19. Hag ar géar vrâz a oé rannet é teir gévren, ha keriou ar brôadou a gouézaz : ha Babilon ar vrâz a zeûaz da goun dirâk Doué, évit rei d’ézhi da éva ar c’halir eûz a wîn broez hé vuanégez.\n20. Hag ann holl énézi a dec’haz, ha na oé két kaved ar ménésiou.\n21. Hag eur c’hazarc’h brâz é-c’hîz eunn talan̄t a gouézaz euz ann én̄v war ann dûd : hag ann dûd a zrouk-prézégaz gan̄d Doué enn abek da c’houli ar c’hazarc’h ; rag gwall vraz é oa ar gouli-zé.\n1. Hag unan eûz ar seiz éal péré ho doa ar seiz kôb, a zeûaz, hag a lavaraz d’in : Deûz, hag é tiskouézinn d’id barnédigez ar c’hrek fall, péhini a zô azézet war ann doureier brâz ;\n2. Gan̄t péhini rouéed ann douar a zô en em zaotret, hag eo mezviet gan̄t gwin hé gadélez ar ré a choum war ann douar.\n3. Hag hén̄ a gasaz ac’hanoun el léac’h-distrô ; hag é wéliz eur c’hrég azézet war eul loen a liou tané, leûn a hanôiou drouk-prézek, ha gan̄t-han̄ seiz penn ha dék korn.\n4. Hag ar c’hrég a ioa gwisket gan̄d diḻad mouk ha tané ; kin̄klet é oa gan̄d aour, ha gan̄t mein talvouduz, ha gan̄t perlez ; enn hé dourn é doa eur c’hôb aour, leûn a argarzidigez, hag eûz a hudurnez hé gadélez.\n5. Ha war hé zâl ann hanô-man̄ a oa skrivet : Mister ; Babilon vrâz, mamm ar gadésiou, hag argarzidigésiou ann douar.\n6. Ha mé a wélaz ar c’hrég-zé mezô gan̄t goâd ar zen̄t, ha gan̄t goâd merzerien Jézuz : ha pa hé gwéliz é oenn souézet-brâz.\n7. Hag ann éal a lavaraz d’in : Pérâg oud-dé souézet ? Mé a lavarô d’îd ar mister eûz ar c’hrég, hag eûz al loen a zoug anézhi, péhini en deûz seiz penn ha dék korn.\n8. Al loen éc’h eûz gwelet, a zô bét, ha n’eo mui ; piña a dlé eûz al lounk, ha mon̄d-da-nétra : ha souézet é vézô ar ré a choumô war ann douar (ar ré na vézô két skrivet hô hanôiou el levr a vuez adalez penn-ken̄ta ar béd), pa wélin̄t al loen, péhini a ioa, ha n’eo mui.\n9. Chétu ann dalvoudégez eûz a gémen̄t-sé, hag a zô leûn a furnez. Ar seiz penn, eo ar seiz ménez war béré eo azézet ar c’hrég : seiz roué in̄d ivé.\n10. Pemp a zô marô ; unan a zô ; hag égilé né kéd deûet c’hoaz : ha pa vézô deûet é tlé c’houm nébeût.\n11. Hag al loen a ioa ha n’eo két, a zô ivé ann eizved, hag eûz ar seiz eo, ha mon̄d a ra da nétra.\n12. Ann dék korn éc’h eûz gwélet, a zô dék roué, da béré né két bét c’hoaz rôed ar rouan̄télez ; hôgen rôed é vézô d’ézhô ar galloud ével rouéed évid eunn heur goudé al loen.\n13. Ar ré-zé hô dévézô holl eunn hévélep ménoz, hag é rôin̄t hô ners hag hô galloud d’al loen.\n14. Ar ré-zé en em gannô oud ann Oan, hag ann Oan a vézô tréac’h d’ézhô : ô véza ma eo Aotrou ann aotrounez, ha Roué ar rouéed : hag ar ré a zô gan̄t-han̄, a zô ar ré c’halvet, ar ré zilennet, ar ré féal.\n15. Lavaroud a réaz c’hoaz d’in : Ann doureier éc’h eûz gwélet el léac’h ma eo azézet ar c’hrek fall, eo ar poblou. ar brôadou, hag ann iézou.\n16. Ann dék korn éc’h eûz gwélet el loen, eo ar ré a gasai ar c’hrek fall, hag hé lakai da véza glac’haret hag enn noaz, a zebrô hé c’hîk, hag a loskô anézhi gan̄d ann tân.\n17. Râk Doué en deûz lékéad enn hô c’halounou ôber ar péz a fell d’ézhan̄ ; évit ma rôjen̄t hô rouan̄télez d’al loen, bété ma vézô peûr-zévénet geriou Doué.\n18. Hag ar c’hrég éc’h eûz gwélet, eo ar géar vrâz, péhini é deûz ar rouan̄telez war rouéed ann douar.\n1. Ha goudé-zé mé a wélaz eunn éal all a ziskenné eûz ann én̄v, péhini en doa eur galloud brâz : hag ann douar a oé goulaouet gan̄d hé c’hloar.\n2. Hag hén̄ a griaz gan̄d eur vouéz gré, ô lavarout : Kouézed eo, kouézed eo Babillon ar vrâz : ha deûed eo da géar d’ann diaoulou, ha da zigémer da bép spéred louz, ha da zigémer da bép labous louz ha kasauz :\n3. O véza ma hô deûz ann holl boblou évet eûz a wîn buanégez hé gadélez ; ha ma hô deûz rouéed ann douar en em zaotret gan̄t-hi ; ha ma hô deûz marc’hadourien ann douar pinvidikéet gan̄d ann direiz euz hé dispiñ-brâz.\n4. Ha mé a glevaz eur vouéz all eûz ann én̄v, hag a lavaré : Id er-meaz eûz ar géar-zé, va fobl, gan̄d aoun na zeûfac’h da véza kévrennek enn hé féc’héjou, ha n’hô pé lôd enn hé gouliou.\n5. Râg hé féc’héjou a zô piñet bétég ann én̄v, ha Doué en deûz bét koun eûz hé fallagriézou.\n6. Distaolid d’ézhi ével ma é deûz distaoled d’é-hoc’h ; ha rôid d’ézhi daou-c’hémen̄d-all évid hé ôberiou. Er c’hôb é péhini é deûz rôed da éva d’é-hoc’h, rôid da éva d’ézhi daou c’hémen̄d-all.\n7. Kémen̄t ha ma eo en em veûlet, ha ma eo en em gavet enn dudiou, rôid d’ézhi en̄krézou ha glac’hariou : râk lavared é deûz enn hé c’haloun : Mé a zô azézet ével eur rouanez ; ha n’ounn kéd in̄tan̄vez ; ha na wélinn kéd a gaoû.\n8. Dré-zé enn eunn deiz é teûi hé gouliou, ar marô, ar c’haon̄ hag ann naoun, hag é vézô losket gan̄d ann tân : râk kré eo ann Doué a varnô anézhi.\n9. Ha rouéed ann douar péré a zô en em zaotret gan̄t-hi, hag hô deûz bévet enn dudiou, a wélô, hag en em c’hlac’harô war-n-ézhi, pa wélin̄t môged hé en̄tan.\n10. En em zerc’hel a rain̄t pell diout-hi,gan̄d aoun râg hé en̄krézou, hag é livirin̄t : Gwa, kéar vrâz Babilon, kéar gré ; râk da varn a zô deûet enn eunn-taol.\n11. Ha marc’hadourien ann douar a wélô hag a geinô war-n-ézhi ; râk dén na brénô mui hô marc’hadourésiou ;\n12. Ar marc’hadourésiou aour, hag arc’han̄t, ha mein kaer, ha perlez, ha lin moan, ha mouk, ha seiz. ha tané, hag a bép koat c’houés vad, hag a bép léstr olifan̄t, hag a bép léstr mein kaer, hag arm, hag houarn, ha mein-marellet.\n13. Ha kinamom, ha c’houésiou-mâd, ha louzou-c’houék, hag ézan̄s, ha gwîn, hag éôl. ha flour-bleud, ha gwiniz, ha loéned, ha dén̄ved, ha kézek, ha kirri, ha sklaved, ha tûd dieûb.\n14. Hag ar frouez a c’hoan̄taé da éné a zô pelléed diouz-id, ha kémen̄t tra c’houek ha kaer a zô kolled évid-oud, ha n’hô c’havi mui.\n15. Marc’hadourien ann traou-zé, péré a zô deûet pinvidik gan̄t-hi, en em zalc’hô pell diout-hi, gan̄d aoun râg hé en̄krézou, hag enn eul lén̄va, hag enn eur wéla,\n16. É livirin̄t : Gwa, gwa ar géar vrâz-zé péhini a oa gwisket gan̄t lin moan, gan̄t mouk, ha gan̄t tané, hag a oa kin̄klet gan̄d aour, gan̄t mein kaer, ha gan̄t perlez :\n13. Ha gwisket é oa gan̄d eur zaé livet gan̄t goâd : hag hanved é oa, Gér pé Verb Doué.\n11. Ha mé a wélaz eunn trôn brâz gwenn, hag eur ré a oa azézet war-n-ézhan̄, a-zirâk péhini é tec’haz ann én̄v hag ann douar, hag hô léac’h na oé két kavet.\n19. Ha diazézou mûr kéar a oa kin̄klet gand a bép seurt mein kaer. Ar c’hen̄ta diazez a oa eûz a jasp ; ann eil, safer ; ann trédé, kalsédon ; ar pévaré, smaragduz ;\n20. Ar pempved, sardoniz ; ar c’houec’hved, sardiuz ; ar seizved, krisolituz ; ann eizved, bérilluz ; ann naved, topaziuz ; ann dékved, krisoprasuz ; ann unnekved, hiasintuz ; ann daouzékved, amétistuz.\n21. Hag ann daouzék porz, a ioa daouzék perlézen ; ha péb a borz a ioa eûz a eur berlézen : hag al leûr-ger a ioa eûz a aour glân̄, ével gwér boull.\n22. Ha na wéliz kéd a dempl enn-hi ; râg ann Aotrou Doué holl-c’halloudek, hag ann Oan, eo ann templ anézhi.\n23. Hag ar géar-zé n’é deûz kéd a ézomm a héol nag a loar, évid hé goulaoui ; râk sklerder Doué eo a c’houlaou anézhi, hag ann Oan eo hé c’houlaouen.\n24. Hag ar boblou a gerzô diouc’h hé goulou : ha rouéed ann douar a gasô enn-hi hô gloar hag hô énor.\n25. Hag hé fersier na vézin̄t két serret bemdez ; râk na vézô kéd a nôz énô.\n26. Ha gloar hag énor ar brôadou a vézô kased enn-hi.\n27. N’az ai é-barz nétra a zaotret, nag hini eûz ar ré a ra argarzidigez, pé a lavar gevier ; hôgen hép-kén ar ré a zô skrivet hô hanvou é levr a vuez ann Oan.\n1. Hag hén̄ a ziskouézaz d’in eur ster dour béô, skléar ével strin̄k, hag a zeûé eûz a drôn Doué hag ann Oan.\n2. É-kreiz al leûr-ger, hag enn daou dû eûz ar ster édo ar wézen a vuez, péhini a zoug daouzék frouézen, hag a rô hé frouez pép mîz : ha deliou ar wézen-zé a zô évid iac’haad ar brôadou.\n3. Ha na vézô mui a valloz : hôgen trôn Doué hag ann Oan a vézô énô, hag hé zervicherien a zervichô anézhan̄.\n4. Hag hî a wélô hé zremm ; hag hé hanô a vézô skrivet war hô zaliou.\n5. Ha na vézô mui a nôz énô : ha n’hô dévézô mui a ézomm a c’houlou a gleûzeûr, nag a c’houlou a héol ; râg ann Aotrou Doué eo a c’houlaouô anézhô, hag é rénin̄t é amzeriou ann amzeriou.\n6. Hag hén̄ a lavaraz d’in : Ar geriou-zé a zô gwîr ha gwirion. Hag ann Aotrou, Doué spéréjou ar Broféded en deûz kased hé éal évid diskouéza d’hé zervicherien ar péz a dlé c’hoarvézout abarz némeûr.\n7. Chétu é teûinn hép-dalé : Euruz ann hini a vîr geriou diougan al levr-man̄.\n8. Ha mé eo Iann, péhini em eûz klevet ha gwélet ann traou-zé. Ha goudé ma em boé klévet ha gwélet, en em daoliz out treid ann éal hô diskouézé d’in, évid hé azeûli :\n9. Hôgen hén̄ a lavaraz d’in : Gwél na rî ; râk da gen-zervicher ounn, hag hini da vreûdeûr ar Broféded, hag ar ré a vîr geriou diougan al levr-man̄. Azeûl Doué.\n10. Hag hén̄ a lavaraz c’hoaz d’in : Na ziel két geriou diougan al levr-man̄ : râk tôst eo ann amzer.\n11. Néb a ra gaou, ra rai gaou c’hoaz : ha néb en em zaotr, r’en em zaotrô c’hoaz : ha néb a zô gwirion, bézet gwirion c’hoaz ; ha néb a zô san̄t, r’en em zan̄télô c’hoaz.\n12. Chétu é teûinn hép-dalé ; ha va gôbr a zô gan-én̄, évit rei da bép-hini hervez hé ôberiou.\n13. Mé eo Alfa hag Oméga, ar c’hen̄ta hag ann divéza, ann derou hag ann divez.\n14. Euruz eo ar ré a walc’h hô zaéou é goâd ann Oan ; évit ma vézô hô galloud er wézen a vuez, ha ma’z ain̄t er géar dré ar persier,\n15. Ra choumô er-méaz ar châs, hag ar gon̄tammerien, hag ar c’hadaled, hag al lazerien, hag ann idolatred, ha kémen̄d hini a gâr hag a ra ar gaou.\n16. Mé Jézuz em eûz kaset va éal, évit testénia d’é-hoc’h ann traou-zé enn ilizou. Mé a zô grisien ha gwenn David, ar stéren lugernuz, ar stéren vintin.\n17. Ar Spéred hag ar bried a lavar : Deûz. Hag ann hini a glev, lavaret : Deûz. Hag ann hini en deûz séc’hed, deûet : hag ann hini a fell d’ézhan̄, kéméret dour a vuez évit-nétrâ.\n18. Râk testénia a rann da gémen̄d hini a glev geriou diougan al levr-man̄, pénaoz ma laka eunn dra ouc’h-penn, Doué a lakai war-n-ézhan̄ ar c’houliou a zô skrivet el levr-man̄.\n19. Ha mar tenn eur ré eunn dra eûz a levr ann diougan-man̄, Doué a lamô digan̄t-han̄ hé lôd el levr a vuez, hag er géar zan̄tel, hag enn traou a zô skrivet el levr-man̄.\n20. Néb a rô testéni eûz ann traou-man̄ a lavar : Évît-gwîr é teûinn hép-dalé. Amen. Deûz, Aotrou Jézuz.\n21. Grâs hon Aotrou Jézuz-Krist ra vézô gan-é-hoc’h holl. Amen.\nAdtapet diwar « https://br.wikisource.org/w/index.php?title=Bibl/Levr_Apokalips&oldid=63290 »\nKemmoù diwezhañ degaset d'ar bajenn-mañ d'an 16 Mae 2014, da 22:56.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/21 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/21\nSANT VAZE, VII.\neta, evidoc’h da veza fall, rei traou mad d’ho pugale, pegement mui ho Tad pehini a zo en envou, na roi-hen ket traou mad d’ar re ho goulen diganthan ! (12) Grit eta d’an dud kement tra a garfac’h e rafent deoc’h ; rag se eo al lezen hag ar brofeted.\n(13) Antreit dre an nor striz ; rag ledan eo an nor ha frank an hent a gas d’ar gollidigez, ha kalz a dud a ia dre eno. (14) Rag henk eo an nor ha striz eo an hent a gas d’ar vuez, ha neubeud a dud a gav anezhan. (15) Diwallit ouz ar fals-profeted, pere a zeu d’ho kavout en gwiskamant denved, mes pere a zo en diabarz bleizi scrapus. (16) Ho anaoud a reot diouz ho frouez. Daoust ha dastum a rer rezin divar spern, pe fiez divar askol ? (17) Evel-se pep gwezen vad a zoug frouez mad ; mes eur vezen fall a zoug frouez fall. (18) Eur vezen vad na hell ket dougen frouez fall, nag eur vezen fall dougen frouez mad. (19) Pep gwezen ha na ro ket a frouez mad a vez troc’het ha taolet en tan. (20) Ho anaoud a reot eta diouz ho frouez.\n(21) Kement hini a lavar d’in : Aotrou ! Aotrou ! na antreo ket en rouantelez an envou ; mes an hini a ra bolontez va Zad pehini a zo en envou. (22) Kalz a lavaro d’in en deiz-se : Aotrou ! Aotrou ! ha n’hon euz-ni ket profetiset en da hano ? Ha n’hon euz-ni ket kasset kuit an drouk-sperejou en da hano ? Ha n’hon euz-ni ket great kalz a viraclou en da hano ? (23) Neuze e livirin dezhe sclear : Biskoas n’em euz hoc’h anavezet ; it kuit diouzin, c’houi pere en em ro d’ar fallentez.\n(24) Piou-benag eta a glev ar c’homzou-man a lavaran, hag ho laka en pratic, a gomparachin ouz eun den fur hag hen deuz savet he di var ar roc’h ; (25) hag ar glao a gwezaz, an debordamant a zeuaz, hag an avelou a c’houezaz, hag en em daolaz var an ti-ze ; n’eo ket bet kwezet, abalamour ma oa fontet var ar roc’h. (26) Mes piou-benag a glev ar c homzou-man a lavaran, ha n’ho laka ket en pratic, a vezo comparachet ouz eun den diskiant hag hen deuz savet he di var an treaz ; (27) hag ar glao a gwezaz, an debordamant a zeuaz, hag an avelou a c’houezaz, hag en em daolaz var an ti-ze ; kwezet eo bet, ha braz eo bet he ziskar.\n(28) Hogen pa hen devoe Jesus peur-lavaret ar c’homzou-man, ar bobl a oe souezet gant he gelennadurez ; (29) rag ho c’helen a rea evel unan hag a oa otorite\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/21&oldid=125314 »


Pajenn:Instructioneu santel ar er gurionnéeu principal ag er religion, 1790.djvu/136 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/136\nchiff hac anquin a p’ou hollér. 2.° A p’ou gouniér én ur dorrein Gourhæmeneu Doué, pé m’ou goarnér inemp d’é Lezèn ha d’é volanté. 3.° A p’ou hlasquér guet raï a brèss, ha m’ou goarnér guet raï a sourci, hemb chongeal calz nameid én-ai. 4.° A pe n’ou dezirér meid éit hum goutantein, eit hum abandonnein d’er plijadurieu, d’er chérvadeu, d’er gloër, &c. 5.° A pe ne rér quet d’er peur er péh e chom opèn en necessær revè stad peb-unan.\nPéhein e rér marvelemant dré avarice, a pe garér mui en danné ag er béd-men, eid en Eutru-Doué ; èl pe vér én disposition de dorrein é Lezèn quêntoh eit manquein ur gounid-benac, pé eit conservein madeu deja gouniét. Pe vehai seèllét mat, n’en dès quet calz a dud ér béd n’en dint avar. N’en dès exant ag er vince-ze nameid er-ré e zalh ou halon absolumant distag doh er madeu tamporel. Èl-ce en dud peurran e eèll boud avaricius, mar carant en danné, ha mar seèllant ou feuranté èl ur malheur. Er-ré-zou bihannan avaricius, en dès eun a vout ; hac er-ré-zou, ne fal quet dehai credein nac avouéein é mant. En avarice e za ag en orgueil, ag en dezir de gondui train ér béd, ha de goutantein er horv.\nAg er péhedeu e za ag en Avarice.\nUr malheur bras-è m’en dai quer cummun en avarice ér Grechéneah, ha ma hès quer\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/136&oldid=128666 »


Kaozeadenn Implijer:Amire80 - Wikipedia\nSalud, Amire80, Un degemer c'hwek a roomp dit war ar Wikipedia e brezhoneg\nDemat, Amire80. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nSpi hon eus az po plijadur war Wikipedia e brezhoneg. --Kadwalan 9 Eos 2007 da 16:51 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Amire80&oldid=205514 »\nKemmoù diwezhañ degaset d'ar bajenn-mañ d'an 9 Eos 2007, da 16:51.


Kaozeadenn Rummad:Hebraeg - Wikipedia\nEilet diwar: Wikipedia:Pajennoù da nullañ Gwendal 18 Eos 2010 da 15:42 (UTC)\nRummad:Hebreeg[kemmañ ar vammenn]\nGoullonderet ganin. Ur rummad:Hebraeg a oa dija. --Llydawr 5 Kzu 2009 da 21:57 (UTC)\n--Ex-Smith 11 Kzu 2009 da 17:25 (UTC)\nAr ger Hebre zo kozh e brezhoneg (Catholicon, Gregor) , ar ger hebreeg implijet gant Klerg ha Glanndour. Ra vo displeget din war betra eo diazezet ar ger Hebra ha perak eo gwelloc'h hebraeg eget hebreeg. Bianchi-Bihan 12 Kzu 2009 da 09:21 (UTC)\nHa repontoù a c'helfer kaout ? --Y-M D 16 C'hwe 2010 da 13:50 (UTC)\nN'heller ket kaout daou rummad, ret eo choaz etre hebraeg hag hebreeg. Ne lavaran ket ez eo gwelloc'h ar ger hebraeg eget hebreeg met ret eo dibab ur stumm hag hebraeg eo a gaver e-barzh ar geriadurioù a-vremañ : An Here, RH, Favereau (a veneg hebreeg ivez) hag ar Glev. Evidon-me eo sklaer an dibab : hebraeg. --Yun (kaozeal) 16 C'hwe 2010 da 14:42 (UTC)\nKen sklaer all ganin: ne welan diazez ebet d'ar ger hebraeg. Kement ha dibab , dibabomp ervat. Met a galon laouen e lezin an dachenn-se gant al labourerien niverus a zo warni hag a ray un dibab all. Bianchi-Bihan 16 C'hwe 2010 da 14:58 (UTC)\nAdtapet diwar « https://br.wikipedia.org/w/index.php?title=Kaozeadenn_Rummad:Hebraeg&oldid=791011 »\nKemmoù diwezhañ degaset d'ar bajenn-mañ d'an 18 Eos 2010, da 15:42.


Kronikenn ur familh saverien loened hag a ya eus ul lec'h d'unan all en Atlas marokan. A-dal d'ur bed o kemm e weler ar sevenadur berber o cheñch ha memor ar bobl o vont da goll. Abaoe he bugaleaj, Tahmiddoucht, ar vêsaerez, ur vaouez kozh-kozh hag a gas he bagadig givri eus an eil ode d'eben a-dreuz ar vro.\nDanvez(ioù) : Endro, Merc'hed, Tudoniezh\nAr Gabiled a zo anezho dre ar gomz da gentañ. Kement jestr, kement prantad amzer eus o buhez a c'hell degas barzhoniezh, treuzskeudennoù, troioù-lavar... Laveret 'vez penaos, er menezioù e lec'h ma vevont, e veze kaset war-raok alies c’hoarioù dibunañ ha kaozeal kaer. Poan 'vez o krediñ kement-se pa weler e kevredigezh an divroidi paotred ha merc'hed na ouzont na lenn (...)\nTapet eo bet gant Atanarjuat kalon ar plac'h yaouank a oa da zimeziñ gant mab penn ur c'hlann enebour. Setu an amourouz lezet a-gostez d'en em veñjiñ. Dont a ra a-benn Atanarjuat da dec'hout kuit rak ar gwalldaol graet evit lazhañ anezhañ, en ur redek evel un den dirollet. Kentel ar gontadenn inuit a lavar deomp eo dañjerus ober hervez e c'hoant hep soñjal da gentañ e (...)\nLe loup et l'amazone (2000)\nAr vojenn a lavar ez eo ar merc'hed tchetchen diskennadezed an Amazoned, brezelourezed taer an Henamzer. A-dal d'ar c'hirri-arsailh rusian o deus dalc'het an Amazoned d'o brud. Prest int da vevañ o buhez a verc'hed muzulman ha tchechen evel ma karont, evel merc'hed dieub.\nRetour à Plozévet (1999)\nGant : Ariel Nathan\nDont a ra en-dro ar film war an enklask bras skiantoù an den, kaset da benn gant Mirdi an Den e penn kentañ ar bloavezhioù 60 e Plozeved e Penn-ar-Bed. E-pad 5 bloaz, ur c'hant enklasker bennak o deus aloubet ar gumun vreizhat a 3000 annezad. Meur a studiadenn a zo deuet alese, en o zouez hini Edgar Morin (La Métamorphose de Plozevet) ha teir eurvezh filmoù etnologel.\nDerrière la forêt (1999)\nGant : Gulya Mirzoeva\nLec'hiañ : Turquie\nClosing your eyes (2013)\nPobl(où) : Palestinianed\nLec'hiañ : Palestine


Gwel war ar mor marzhus\nDalc’hmat e kemm doare ar vro. Souezhus eo-eñ, pa bebeil an douster, ar gred, an nerzh hag ar vreskted. War an aod e lez an tornaodoù gouez o flas da grommennoù rontaet an tevennoù. Pa stou al lanneg romantel war-du an traoñiennoù e teu da vezañ gwriet gant kleuzioù. C’hoant a c’hallje kaout an den da zispartiañ an arvor diouzh an argoad. Aner eo, ken mesket eo an douar hag ar mor er baeoù hag en aberioù.\nAr mor mezevellus\nUr beg-douar balc’h, reier serzh o sevel a-benn d’an eon ; sed aze ar skeudenn skouer, ar stultenn a dremen dre ar spered pa soñjer e Breizh. Ret eo lavaret e kaver eno tornaodoù e-leizh, ha re bras-ral. E beg Penn ar Roz e savont betek 100 m. Er c’hornôg ez eont war-raok e stumm leurennoù alies, o strewiñ kerreg dirazo.\nAr baeoù cheñch-dicheñch\nPoan gollet eo deskrivañ ur bae pe un aber lec’hidek, cheñch a ra 2 wech an deiz ! Mor bihan pa vez uhel ar mor, e teu da vezañ ul lec’hideg par d’al loar, strewet a reier hag a velez, d’an daere. Un daolenn cheñchus eo gorre an dour o skediñ pa darzh gant livioù da serr-noz.\nDouster en dremmwel\nTraezh gwenn flouret gant ur mor treuzwelus, kregin liv an nakr... Un draezhenn eus an trovanoù eo ? N’eo ket, un tevenn eus Breizh eo. Gant ar morhesk, a vir ouzh an traezh da vont kuit, e vez gwarezet e drolinenn wagennek e-ser reiñ bod d’an irinjez glas ha d’ar c’haol-merdead. Pa vez an den e-unan war an dachenn-se e krog ennañ santad ar frankiz ken e ra. Un drugar da amprouiñ e Bae Gwaien, e tevennoù an Ardeven pe e Keremma.\nAl lanneg hag he c’hevrinoù\nAr gweledva kevrinusañ eo moarvat. E liv roz hag alaouret ar pallennad plant e sav krec’hioù roc’hellek o fenn. Marteze evit sellet ouzh ar c’haerelled hag ar falc’huned-logod. A-viskoazh e oa bet eus lanneg Menez Are pe eus hini an arvor. Frouezh labour ar beizanted eo lannegi Lanvaoz pe re Pempont avat. War an uhel e vezer bamet gant ar gwel a-ziwar ar gwereoù.\nKen mesket eo ar bedoù-se ken e seblant ar gwez-derv gwriziennañ e lec’hid an aberioù. Pe an artichaod kreskiñ er mor. Abalamour da obererezhioù mab-den ne gaver koadeier nemet e tachennoù garlotus, evel m’en diskouez kaer Pempont hag an Uhelgoad. Sklêrijennet e vez klegerioù gant ar skinoù gouloù a sil etre ar fustailhoù. Lakaat a ra ar c’hleuzioù un anneuenn goadek war ar parkeier. Kavet e vezont c’hoazh en traoñiennoù, evel hini ar stêr Aon.\nPegen uhel e sav ar mareoù ?\nE bae hollgaer Menez Mikael ez eus ur marnaj (an diforc’h etre an uhelvor hag an izelvor) a 16 m, eil rekord ar bed ! Peadra da drelatañ ar weladennerien !


Buhez ar Zent. pages 454, 455, 456. Encyclopédie Marikavel.\npages 454, 455, 456\noeiz, mab da Ferdinand Gonzag, markiz Castiglione, ha daVartha Tana Santena, a oa ken dister o tont er bed ma oe kristanet raktal, hag en doare-ze, kouls lavaret, e c'hanas evit an nenv arôk genel evit an douar.\nKerkent ha ma teuas e spered da zigeri, en em ginnigas da Zoue, hag e reas d'e zantelez kreski a ze da ze. Da nao bla, dirak ôter ar Werc'hez en Floranz, e reas le da viret bepred e werc'hded; adalek neuze, Doue hen miras diouz pep droug, en eun doare burzudus, rak ne zavas netra ebet ken, nag en e gorf, nag en e spered, hag a vije goest da strafuilhan glanded e ine.\nGwaskan a rê kement war e dechou fall, ma n'hallent ket sevel o fenn; ken eveziant oa ive war e skianchou, ha war e zaoulagad dreist-oll, ma chômas bla er Spagn, da floc'h gant an impalaerez Mari, hep sevel e zaoulagad da zellet outi, tâl ouz tâl, eur wech hepken.\nAbalamour da ze e lavared : « Loeiz Gonzag a zo eun den hep korf, pe eun êl en eur c'horf, unan a zaou. »\nNe oa ket awalc'h d'an den yaouank santel teuler evez war e skianchou; en em gastizan a rê c'hoaz muian m'halle; yun a rê ter gwech er zun, hag en unan eus an tri devez-ze, zoken, ne gemere nemet bara ha dour d'e brejou; da gentan, en em skourjeze ive ter gwech er zun, mes dont a reas goude-ze d'hen ober ter gwech bemde. O vezan ma kave re vlod e wele, e lake, dre guz, eun tamm planken bennak ennan evit ma vije kaletoc'h; en noz, pa grede ne vezed ket war evez anezan, e save hag e chôme daoulinet war leur e gambr hag en korf e roched, da bedi ken na venne kouezan gant ar skuizder ha gant ar riou.\nGouzout a rê derc'hel ken tost war e spered, ma ne dec'he tamrn digantan, pa veze o komz ouz an Otrou Doue dre ar beden.\nAbred e savas c'hoant gantan da vont da vanac'h, mes mab henan oa, hag epad tri bla, e dad a enebas outan muian m'hallas; da seitek vla, koulskoude, e c'hallas kaout ôtre da heuilh e vennad. hag ec'h eas en Kompagnunez Jezuz.\nEno e oe skouer an holl; sentus oa war bep tra, war an treo bihannan kenkouls ha war an treo brasan; ne rê van ebet ouz ar bed, ha n'en devoa nemet kasoni outan e-unan. E garante evit Doue a oa ken birvidik ma lake e gorf da deûzi tamm ha tamm; gourc'hemennet a oe d'ezan distrei eun draïg bennak e spered diwar dreo an nenv, mes kaer en devoa klask tec'hel diouz an Otrou Doue, hen c'have bepred dirazan.\nEr bla 1591, ar vosen a grogas en kêr Rom; Loeiz a c'houlennas mont war-dro ar re glanv; eno e pakas e varo. Tremen a reas da eizvet Gouel ar Zakramant, an 20 a vezeven 1591.\nDaou vla warn-ugent tri miz hag unnek devez, n'en devoa ken.\nTri bla goude, e vamm a 'n em gavas gwall glanv hag a 'n em erbedas outan; raktal e teuas d'ezi ar yec'hed. Hennez a oe kentan mirakl grêt gant Loeiz Gonzag goude e varo, Gregor XV a lakas e hano war roll au dud eürus, d'an 2 a viz here 1621; markizez Kastiglione a veve c'hoaz d'ar mare, hag a c'hallas pedi dirak relegou he mab, savet war an ôter.\nEn hon bro, e rêr hirie ive gouel sant Mewen, a c'hanas en Bro-Geumru, war-dro ar bla 520, hag a ziskennas en Bro-Arvor, da heul sant Samson, er bla 550.\nSevel a reas manati Gaël, en kreiz koad Brésilien; eno e varvas, en e gant vla, hag eno ive e oe sebeliet.\nMiraklou bras a c'hoarvezas e-tal e ve, hag a ziskouezas brasder e c'halloud dirak Doue.\nSant-Neven, en eskopti Léon, Tremeven, Ploeven ha Gwilligomarc'h. en eskopti Kerne, o deus e gemeret da batron.\nFurnez ha yaouankiz\nAr c'horf en deus ezom da vezan maget alïes, ha pa ve oc'h ober e gresk, en deus ezom da vezan maget gwelloc'h.\nEvit an ene eo henvel, hag eun den yaouank hag a fell d'ezan ren gant furnez e yaouankiz, a dle kemer ar pleg mat da gommunian, kouls lavaret, ken alïes ha bep sun (1).\nLavaret a raio marteze : « Mes n'on ket din d'ober an dra-ze ! »\n- Ar zent n'int ket din, an ele n'int ket din; nan, n'oc'h ket din, rak n'eus nemelt Doue hag a vefe din da dostât ouz Doue, mes n'ep ket abalamour m'oc'h din eo e lavar Doue d'ec'h tostât ouz e dôl : abalamour rn'ho peus ezom eo ! Kommunian rèr evit kaout bue Doue : seul-nebeutoc'h ho peus anezi, ha seul-muioc'h a ezom ho peus eta da gommunian.\n« Muioc'h a zevosion am bezo, ma n'an ket alïes ! »\n- An neb a chom pell hep dibri, a zebr gant muioc'h a brez; mes ne ra ket kement a vad e voed d'ezan evel ma ra d'an hini a. gemer e bred d'an heur. « N'ho pezo ket muioc'h a zevosion, eme sant Fransez a Zal, rak ne rèr mat nemet ar pez a rêr alïes. »\n« Me ne wellaan ket ! »\n- Ar c'hrouadur a zebr bara bemde, lia ne deu ket, en eun devez, da vezan eur gwaz.\nHoc'h ene, kennebeut, ne deuio ket bue Doue da vezan krenv ennan en eun tôl.\nKredet ac'hanon; n'eus den yaouank ebel, etre seitek hag ugent vla, goest da vale war hent striz ar vue, glan e lagad. eün e zell, seder e dâl, ma ne dosta ket alïes ouz tôl ar Zakramant, rak d'an oad-ze, au techou a darz en kalon an den o deus kement a nerz, ma n'eus nemet korf ha gwad Hon Zalver Jezuz-Krist goest da zont a ben aneze.\n(1) En amzer gentan an Iliz, an holl gristenien a gommunie beb oferen a glevent.


Eizved pennad — XIV - Wikimammenn\nEizved pennad — XIV\nR. Prud’homme, 1903 (p. 261-263)\n◄ Moskeen El-Aksa : posto an aprouf Dindan al leuren zakr. — An Nor Alaouret ’Trezek mene ar Gwe Oliv : an heol veure war Jeruzalem. — Moskeen an Asansion ►\nDindan al leuren zakr. — An Nor Alaouret.\nHadkemeret ganimp hon boto, e tiskennomp don don dindan moskeen El-Aksa. Setu ni en eur pikol kao, bolzet eus krec’h, hag enni me n’onn ket ped kant pilher. An hano a Grevier Salomon a reer d’ei : larout a rer ec’h eo bet greet gant ar roue Salomon evit lakat e gezek. Mes ze n’eo ket gwir. Ar pilhero-man a zo bet savet (pegouls ? na ouier ket) evit kompezi leuren an Templ, ha hasten ’nei war du traouien ar Sedron. N’oufe den kompren pegen braz eo darn euz ar vein a weler ’barz ar voger-diavæz, na penauz e ver deut a-benn d’o azean an eil war egile ? Bean o deuz betek triouæc’h troatad a hirder, ha pemp a uhelder. (Sellet ouz skeuden ar bajen 190).\nGoude bean gwelet en e donder ar voger a ro harp euz tu ar c’hreiste d’al leuren zakr, ec’h eomp d’ober eun dro warni : rak ledan ledan eo euz krec’h. Pa vouter ar penn dre an toullo hir ha moan a zo en kurunen ar voger, e teu an daoulagad da vezevenni : ken izel e welont dindane *goeled an draouien !\n’N eur hedan ar voger e kavomp eun nor a rer anei an Nor Alaouret. Drezi e tremene Jezus pac’h æ hag e teue etre Jeruzalem ha Betani. War he zreujo (neuze ’oa hanvet an Nor Gaer), e pareaz sant Per eun den mac’hagnet, eun toullad deio goude an Asansion. Ar paour kæz a c’houlenne digantan ha digant sant Yan an aluzen, eur bakchij : « Sellet ouzimp ervad, » eme Per. Hag ar paour dioustu da stagan warne e zaoulagad, en gortoz ’michans da gaout eun dra bennag digante : « N’am euz ket arc’hant, ’me an abostol ; mes ’pez am euz a roan d’id : en hano ar C’hrist, Jezus a Nazaret, sav ’n’es sav, ha kerz. » Hag an den paour a gav dioustu e ziouhar hag a red ’trezek an Templ da laret trugare d’an Au. Doue.\n’Dalek an abarde-ze ’oa bet laket sant Per er prizon. C’hwi ive, lennerien ger, mar ret ar vad d’ho nesan en hano Jezus, na laran ket na digoueo ket kement all ganac’h. Ken goaz eo hirie en Frans enebourien Jezus ha ma oant er Jude en amzer zant Per : breman c’hoaz eo difennet gante ober ar vad en hano Jezus.\nDre an Nor Alaoured ive, mar geo gwir ’pez a lavar Muzulmiz, e tle ar Franked tremen, eur gwener bennag, evit hadkemer Jeruzalem : setu perak eo bet stoufet gante, ha stoufet euz o gwellan.\n’Vit kwitat al leuren zakr e fell d’imp eta mont e læc’h-all da glask digor. Dre gichen an Tour Antonia e tremenomp ha neuze e kemeromp hent ar gær.\nDa c’hortoz koan ec’h eomp da chapel klanvdi Sant-Louiz, a zo ’stok d’Itron Varia Frans, evit bean binniget gant ar Zakramant.\nAr Werc’hez ive, an Itron Varia Lourd, a ro d’imp he bennoz deuz ar gleuzen a zo græt d’ei en porz ar c’hlanvdi. Karet eo aman hag enoret gant an holl glanvourien, betek gant ar re n’o deuz ket ar gwir fe. Fenoz dreist-holl e teu kalz anê da zaoulinan diraki : kaer dispar eo e-kreiz ar goloio a daul warni o sklerijen.\nEur c’hantik a ganomp en enor d’ei, ha neuze ec’h eomp da goan.\nGanti hon doa digoret hon devez, en Iliz he mamm santez Anna, ha ganti hen klozomp : eun doare deread da *verzan gouel he Ginidigez.\nAdtapet diwar « https://br.wikisource.org/w/index.php?title=Eizved_pennad_—_XIV&oldid=105010 »\nKemm diwezhañ d'an 4 Eos 2017 da 10:22\nKemmoù diwezhañ degaset d'ar bajenn-mañ d'an 4 Eos 2017, da 10:22.


Stumm eus an 21 Kzu 2016 da 23:46\n28 okted lamet , 3 bloaz zo\nStumm eus an 21 Kzu 2016 da 23:45 (kemmañ)\nStumm eus an 21 Kzu 2016 da 23:46 (kemmañ) (dizober)\n[[Restr:First Indochina War map 1946 to 1954 de.svg|thumb|Kentañ brezel Indez-Sina 1946-1954]]\n'''Kentañ brezel Indez-Sina''' a voe ur brezel etre [[Bro-C'hall]] ha [[Republik Demokratel Viêt Nam]], bet embannet d'an [[2 Gwengolo|2 a viz Gwengolo]] [] gant broadelourien gomunour ar [[Việt Minh]], en Indez-Sina gallc'hall. Kregiñ a reas e [] hag echuiñ a reas e [].\nDisorcDisoc'h ar brezel a voe divod ar gevredadc'hevredad, lorc'h ar vroioùbroioù nevez krouet eus an [[Impalaeriezh trevadennel Gall|Impalaeriezh trevadennel Cc'hall]] ha rannadur an daoudiv Stad war an tiriad vietnamian. Bez e oa bet 500 000 Lazhet.\nMiz Eost 1945: ar [[Việt Minh]], luskad dizalc'hour vietnamian komunour, a denn gounid eus dalc'hidigezh Indez-Sina gant ar Japaniz pemp miz en a-raok (kennaroud [[brezel ar Meurvor Habask]]), a gemeras ar galloud en drevadenn c'hall. Gouarnamant da c'hortoz ar Republik C'hall a gasas prim ur c'horfad soudarded ergerzhad evit adkemer an tiriad kollet. Buan a-walc'h e drenkas an darvoudoù goude miz Du 1946 betek degouezhout d'ur brezel etre nerzhioù ar Viêt Minh hag ar C'hallaoued.\nAdtapet diwar « https://br.wikipedia.org/wiki/Dibar:MobileDiff/1731343 »


Articles populaires – hopola\nA-benn nebeut e vo aozet ar skrivadeg bras evit an holl vrezhonegerien, bihan pe vras. Ur soñj mat eo evit tout ar re a blij dezhe priziañ o live lennegel, evit gouzout hag-eñ int kat da skrivañ brav ar peurunvan. Kar ar peurunvan eo ar skritur ofisiel...\nEr miz-mañ un den a zo o teskiñ brezhoneg e kentelioù-noz a c'houlenne diganin petra a soñjen deus Ar brezhoneg evit ar re didalvez. Da lâret gwir ne oan ket evir respont dezhañ en abeg 'moa ket gwelet anezhañ james. Goude-se 'neus lâret din 'noa kavet...\nKentelioù brezhoneg war ar straed! Petra 'vije gwelloc'h evit an dra-se? Ya 'vat! Padal 'zo un draig n'a ket gwall vat en-dro 'barzh an droidigezh. 'Peus ket remerket? Ur ger na glot ket mat... Sed aze ur skritell hag a ziskouezh mat e peseurt mod e vez...\nAbaoe un toullad deizhioù eo kroget ar pempvet Gouel Breizh... Hag ur wezh ouzhpenn emeur o welet un tammig e pep lec'h a bep seurt traoù aozet da geñver ar "gouel"-se, ha liammet gant .... ar petra din-me, just a-walc'h! E gwirionez e klaskan lakaat...\nDeskiñ an eur e brezhoneg... Un dra gaer evit an deskarded, a c'hellit krediñ. Evit displegañ an dra-se e laoskan ar gaoz d'ar re 'm eus graet goap oute em fennad diwezhañ 'blam d'ur vi koukou bennak (Hervé le Bihan, Gwendal Denis, Martial Menard). A-dra...\nDa geñver deiz-ha-bloaz unan eus ma nized hag a c'hwezho pevar penn gouloù (Doue d'e bennigo!), 'meus c'hoant reiñ deoc'h da c'hoût peseurt fazioù a vez diskoachet a-wezhioù er stalioù-kazetennoù. Hag en o zouez unan eus ur rummad a ra berzh hag a glask...\nPenaos 'ta? Dibenn ar vro 'zo etrezek Lokmikel-An-Traezh ha Plistin? E gwirionez emañ bevenn departamant Aodoù-An-Arvor du-hont. Daoust da se n'on ket sur e talvez kement-se ar panell droch-mañ. Lavaret e vez alies a-walc'h emañ pouezh-mouezh Tregeriz...\nSed aze ur soñj mat: kinnig d'an dud (ha d'an douristed dreist-holl) ur soavon fardet e Bro-Dreger. Evel-just int bet fichet ar produioù-mañ e mod ar vro, da larêt eo gant un triskell brav ken-ha-ken kizellet war c'horre ha skeudennoù a galite hag a ziskouezh...\nEvit gwir, ne oaran ket re pelec'h meus poan dres pa welan seurt traoù. Poan benn pe boan gof, diaes da lâr. Me soñj din 'vefe start d'ober gwashoc'h gant tri ger hepken. Pep tra 'zo a-dreuz amañ: stumm ar frazennig kement hag ar gerioù 'zo enni. Krogomp...


Nelly Blanchard - Wikipedia\nNelly Blanchard, ganet d'an 3 Mae 1976, zo kelennerez brezhoneg e Skol-veur Breizh-Izel e Brest, goude bezañ bet studierez eno ivez. Skrivet he deus e galleg hag en alamaneg diwar-benn Barzaz Breiz ha diwar-benn an Nazied ha Breizh.\n2 Troidigezh c'hallek\n3.2 E brezhoneg\nBarzaz-Breiz, une fiction pour s'inventer, Presses universitaires de Rennes, 2006.\nUn agent du Reich à la rencontre des militants bretons : Leo Weisgerber, Brest, Emgleo Breiz – Brud Nevez, coll. Leoriou bihan, n° 11, 2003.\nTroidigezh c'hallek[kemmañ | kemmañ ar vammenn]\nHistor eur famill eus Breïs-izel / Histoire d’une famille de Basse-Bretagne, eñvorennoù Herve Burel, kinniget ha troet gant N. Blanchard, Skol-Vreizh/CRBC, 2011, 616 p.\nmeur a bennad\ndaou bennad :\nPetra eo ar varzhoniezh ewid Kervarker ? Ar c'hanaouennoù-pobl en-eneb barzhonegoù an arzourien er Barzaz-Breiz, in Mythes, Littérature, Langue / Gwengeloù, Lennegezh, Yezh, Klask, 10, Roazhon, TIR, 2011, pp. 95-99.\nAl loen e-barzh an den : an den gouez war sikour an den siviliset er Barzaz-Breiz, in An dud hag al loened, Kreiz, 17, Brest, CRBC, 2003, pp. 8-18.\nPajenn N. Blanchard e Skol-veur Breizh-Izel, e galleg.\nNelly Blanchard, e forom Lexilogos\nPennad diwar-benn eñvorennoù Herve Burel, Ouest-France 29/09/2013\nAdtapet diwar « https://br.wikipedia.org/w/index.php?title=Nelly_Blanchard&oldid=1926708 »\nKemmoù diwezhañ degaset d'ar bajenn-mañ d'an 2 Gen 2022, da 17:03.


Charlotte von Preußen (1831-1855) - Wikipedia\nCharlotte von Preußen (1831-1855)\nUr pennad Charlotte von Preußen zo ivez.\nCharlotte von Preußen (1831-1855), dugez Sachsen-Meiningen.\nCharlotte von Preußen pe Friederike Luise Wilhelmine Marianne Charlotte von Preußen (21 a viz Even 1831 – 30 a viz Meurzh 1855), a oa ur briñsez alaman, eus an tiegezh Hohenzollern, deuet da vout, dre hec'h eured, dugez Sachsen-Meiningen.\nGanet e oa e kastell Schönhausen, e-tal Berlin, ha hi merc'h henañ ar priñs Albrecht von Preußen (1809-1872) ha d'e bried izelvroat Marianne van Oranje-Nassau (1810-1883).\nEn 1850, un toullad mizioù goude torret dimeziñ he zud, ec'h euredas Charlotte, e Charlottenburg, d'ar priñs Georg, mab da zug Sachsen-Meiningen. Un eured a garantez e oa,\nGant he mamm e voe profet dezhi ur genkiz war lez lenn Como, anvet villa Carlotta en enor dezhi. E-pad pemp bloaz e vevas an dud yaouank e Berlin ha Potsdam, ha goude e Meiningen.\nSevel a reas a-du gant addimezién morganatek he zad da Rosalie von Rauch. Sonerez donezonet e oa, ha kenteliet e veze gant Julius Stern. Sevel a reas-hi ton-bale rejimant ar warded, Geschwindmarsch Niverenn 55 hag un ton bale turk anvet Defilemarsch für türkische Musik Niverenn 62.\nDimeziñ a reas da Georg II von Sachsen-Meiningen, dug Sachsen-Meiningen.\nPevar bugel he doe:\nBernhard III (1851–1928), dug Sachsen-Meiningen, dimezet e 1878 d'e geniterv Charlotte von Preußen (1860-1919)\nGeorg Albrecht (1852–1855), marvet da 3 bloaz, a-raok e vamm,\nMaria Elisabeth (1853–1923), sonaozourez,\nur mab, marv-ganet e 1855.\nMervel a reas er gwilioud da 24 bloaz e Meiningen, tri miz goude marv he mab Georg Albrecht. Beziet e voe e Meiningen. Tri bloaz goude ec'h addimezas an intañv d'he c'heniverv Theodora von Hohenlohe-Langenburg (1839-1872), abalamour, evit-doare, da reiñ ur vamm d'e vugale.\nAdtapet diwar « https://br.wikipedia.org/w/index.php?title=Charlotte_von_Preußen_(1831-1855)&oldid=1961766 »\nKemmoù diwezhañ degaset d'ar bajenn-mañ d'an 17 C'hwe 2022, da 07:36.


Marlene Dietrich e 1933\nTag da enoriñ Marlene Dietrich (Prenzlauer Berg, Berlin)\nMarlene Dietrich a oa un aktourez hag ur ganourez alaman ganet d'ar 27 a viz kerzu 1901 e Berlin ha marvet d'ar 6 a viz mae 1992 e Pariz.\nPerzhioù a "femme fatale " he-doa c'hoariet hag ur "sex-symbol" e oa e-pad ar bloavezhioù 30. Goude ober berzh bras er film Der blaue Engel ez eas kuit da chom da Stadoù-Unanet Amerika ma sinas-hi ur c'hontrad seizh vloaz gant ar gompagnunezh Paramount.\nE 1939 e teuas da vezañ keodedourez eus ar Stadoù-Unanet . Enebet e oa ouzh Adolf Hitler ha nac'hañ a reas c'hoari evit ur gompagnunezh alaman ha distreiñ d'he mammvro a-raok 1945. Nebeutoc'h a filmoù a reas goude an Eil Brezel Bed met berzhioù niverus he deus bet er ganaouenn. E 1976 e paouezas gant hec'h esped ha kregiñ a reas he c'hounskrid.\nTremen a reas bloavezhioù diwezhañ he buhez e Pariz.\nAn Evening With Marlene Dietrich (I Wish You Love) (1972)\nAdtapet diwar « https://br.wikipedia.org/w/index.php?title=Marlene_Dietrich&oldid=1635458 »\nKemmoù diwezhañ degaset d'ar bajenn-mañ d'an 13 Ebr 2015, da 22:56.


Buhez ar Sent/1912/Elisabeth, rouanez ar Portugal - Wikimammenn\nBuhez ar Sent/1912/Elisabeth, rouanez ar Portugal\n◄ Per Fourier Elisabeth, rouanez ar Portugal Goulven ►\nEizvet devez a viz Gouere\nRouanez ar Portugal (1271-1336)\nElisabeth, merc’h da Ber III, roue Aragon, a deuas er bed er bla 1271 ; elec’h hano he mamm pe hini he mamm-goz, e oe roët d’ezi, d’he badeziant, hano he moëreb-koz, santez Elisabeth ar Hongri, kanonizet gant Gregor IX er bla 1235.\nDal ma c’hanas, e oe anat oa deut war an douar evit lakat ar peuc’h etre ar rouaned hag ar rouanteleziou, rak he zad hag he zad-koz, trouz etreze pell a oa, a deuas d’en em glevet e-harz he c’havel.\nPer III, o welet e verc’h o kreski en furnez dre ma kreske en oad, a veze laouen o lavaret e vije trec’h, ma lezje Doue yec’hed ganti, da gement merc’h a oa ganet en e ligne.\nAr bed hag Elisabeth n’en em glevent tamm ebet. Ne oa ket evit gouzanv e skanvadurez nag e lorc’haj ; ar yun, ar beden hag an oberou a drugare, avat, a oa diouz he doare, hag he zad, o welet pep tra o vont war well en e rouantelez, a lavare oa he fedennou eo a denne bennoz Doue war ar vro.\nBrud a zavas eta anezi abred ; goulennet e oe gant eleiz a brinsed, ha d’an oad a zaouzek vla, e roas he dorn da Zenez, roue ar Portugal.\nEur wech dimezet, ne roas ket nebeutoc’h a amzer da vagan he vertuziou eget da zevel he bugale. Klask a rê plijout d’he fried ha muioc’h c’hoaz da Zoue.\nAn hanter eus ar bla a dremene o vevan diwar bara ha dour ; parean reas gouli euzus eur paour kez gwreg o pokat d’ezan ; rei a reas ar gweled d’eur verc’h ganet dall ; meur a hini a yac’haas diouz klenvejou bras, oc’h ober sin ar groaz warneze ; manatiou hag ilizou a zavas, hag e stagas leveou oute.\nDispar oa da lakat ar peuc’h etre ar rouaned ; dispar ive da rei skoazel d’ar re a veze en em gavet eur gwall dro bennak gante !\nEvel m’oa bet skouer ar gwerc’hezed en he bugaleach, skouer ar gwrage en he friedelez, e oe skouer an intanvezed da varo he fried : kemer a reas raktal saë Trede-Urz sant Fransez.\nHeuilh a reas korf he gwaz betek iliz Odiveras, elec’h m’en devoa goulennet bezan sebeliet ; goude-ze ec’h eas da bardonan da Gompostel. Rei a reas eleiz a brofou da iliz Sant-Jakez, evit ma vije pedet enni Doue evit ine he fried, hag e tizroas da Lisbonn a-benn an de ar bla.\nTremen a reas ar rest eus he bue o skoazellan al leanezed, o tiwall an emzivaded, o vagan ar beorien, o tifenn an intanvezed, o sikour an holl dud reuzeudik. Bevan rê muioc’h evit an Otrou Doue eget eviti he-unan.\nLakat a reas he mab hag he mab-kaer, a oa warne kerzet an eil eneb egile, d’en em glevet ; mervel a reas prest goude en Estremoz, d’ar 4 a viz gouere 1336.\nGoude he maro, e skedas he be dre ar miraklou a c’hoarvezas warnan. Epad Jubile 1625, Urban VIII, a lakas he hano war roll ar zent.\nTri seurt oberou mat a zo : ar beden, ar yun hag an aluzen. Dre ar beden, e tostaomp ouz Doue ; dre ar yun, en em zistagomp diouz ar c’hig, ha dre an aluzen, e paeomp ar boan dleet d’hon fec’hejou.\nSant Leon, pab.\nAdtapet diwar « https://br.wikisource.org/w/index.php?title=Buhez_ar_Sent/1912/Elisabeth,_rouanez_ar_Portugal&oldid=37931 »\nKemmoù diwezhañ degaset d'ar bajenn-mañ d'an 28 Mez 2012, da 11:54.


Stummoù gwenedek-rik er yezh lennek - Wikipedia\nPal an emglev staliet e 1941 gant ar pep brasañ eus ar skrivagnerien vrezhonek a oa unvaniñ ar reizhskrivadur evit ma vije degemeret stummoù 'zo eus brezhoneg Gwened. An doare-skrivañ nevez a zo bet anvet an doare-skrivañ peurunvanaet pe ar peurunvan. Prientet e oa bet al labour unvaniñ gant ar Wenedourien Langleiz ha Roperzh ar Mason abaoe meur a vloaz, ha war azgoulennoù ar Wenedourion eo, Loeiz Herrieu ivez, e voe asantet gant rener Gwalarn, Roparz Hemon, kemm an doare-skrivañ KLT d'ober ar c'h-KLTG. Er pleustr e oa bet savet ul levrig da beurunvaniñ ar yezh hec'h-unan ivez, ha n'eo ket hepken an doare-skrivañ.\nRoperzh ar Mason en devoa moulet e ti Skridoù Breizh e 1943 al levrig-se a zo bet advoulet gant Hor Yezh. Ar stummoù gwenedek a ranker degemer er yezh skrivet unvan a vo kavet amañ eta. Stummoù gwenedek all a zo, hogen n'int ket sañset da vezañ degemeret en doare-skrivañ peurunvan.\n"zh" pa vez ar son c'h e gwenedeg peurvuiañ\nskrivet e vo avat :\nda, pa, ra\n-ay (amzer da zont)\n-ahe (amzer divizout)\n-ot, –or (amzer da zont)\n-iñ pe –añ (dibennoù verboù)\nsoñj, sistr, setu\n-on pe –ion (liester)\nlannegi (liester anvioù stroll)\n-he –ze stumm divizout ar c'hlt –fe -je\n-ay kentoc'h eget –aio\n-zout –zomp kentoc'h eget –jout –jomp\nRa viot benniget ho pout ma dibabet\nBout ec'h eus\nEc'h kentoc'h eget ez\nA, ag e-lec'h eus\nUn den ag ar vro\nKog (kilhog e yezh Leon), a zo anavezet mat er rannyezhoù all\nDilost-hañv (diskar amzer)\nd'al lue, laez\ntier (tiez), (anavezet e yezh Treger ivez: "rederez-an-tier")\nBarzhoniezh (stummoù degemeret er V.):\nbouar (distagadur boas e Kerne)\nken.. evel (ken ruz hag an tomatez)\n-ma –men (evit –mañ)\negile ("eben" zoken pa vez benel)\ne da (ez… e-barzh da)\n-amp –et –it –ant\nevit : -omp –it –ont\nna ouelez ket (na ouel ket) er stumm gourc'hemenn\nLaboura (-a dibenn verb e rannyezh Kalloc'h)\n-iñ –et (dibennoù verb)\nben, bes, be (bezan, bezez, bez…)\nbout a zo (bout ec'h eus)\ndoe, doa (devoe, devoa)\ngout (gouzout) goui-\nmont hag ober :\n-oñ – ou (-añ)\nAdtapet diwar « https://br.wikipedia.org/w/index.php?title=Stummoù_gwenedek-rik_er_yezh_lennek&oldid=1595276 »\nKemmoù diwezhañ degaset d'ar bajenn-mañ d'an 13 Her 2014, da 14:57.